Vučić: 1244 ima za nas dobre i loše strane - Radio televizija Pančevo\n9. juna 2020. 0201\nPovodom 21.godišnjice usvajanja Rezolucije UN 1244, predsednik Vučić istakao je da taj dokument ima za nas i dobre i loše strane, ali da trenutno ne postoji nijedan drugi važeći dokument.\nUpitan da li je Rezolucija 1244 i dalje argument Srbije oko rešenja za Kosovo i kakvu ona snagu ima u Briselu i Vašingtonu, kazao da taj dokument ima svojih dobrih i loših strana, te ukazao da najveći deo onih koji pričaju o njoj taj dokument nisu ni pročitali.\nPrema njegovim rečima, Rezolucija ima strane za koje treba mi da se uhvatimo, ali i protivnici imaju za šta da se uhvate.„Drugog akta nema i nisam video da ga je neko predložio“, rekao je predsednik.\nOn je ponovio da je Beograd spreman da razgovara, ali ne o ultimatumima iz Prištine – da je jedini uslov priznanje od strane Srbije, uz neke dodatne njihove želje, vezane za teritorijalne apetite i apsiracije.\nVučić je rekao da se nada da ćemo imati kompromisno rešenje, za koje bi mogao reći „da“, ali je dodao da za sada nije čuo za takvo rešenje.\nVučić o Kumanovskom:Lako je biti general posle bitke…\nVučić izjavio je, povodom 21. godišnjice od potpisivanja Kumanovskog sporazuma, te odbijanja paketa iz Rambujea, pre toga, da je Beograd tada bio u situaciji u kojoj je, šta god da je učinio, mogao samo da izgubi.\n„Nagledao sam se stručnjaka koji bi uradili drugačije, a da je bilo ko pokušao da prihvati paket iz Rambujea, bio bi proglašen, kako mi to Srbi kažemo, za najgoreg izdajnika“, rekao je Vučić.\n„Mislim da je mogla i morala da bude mudrija srpska politika da bude izgubljeno manje srpskih života, a da snažnijom političkom pozicijom u svetu obezbedimo nešto bolje uslove za očuvanje mira“, rekao je Vučić.\nKaže, međutim, da je i njemu sada lako da govori iz ovog ugla, navodeći da je ulagao mnogo rada i truda da Srbiju dovede u poziciju da može tako da govori.“Dobro je da pravimo analize, ali je važno da gledamo u budućnost, da čuvamo mir i stabilnost i sigurnost za naše građane“, rekao je Vučić.\nVojnotehnički sporazum u Kumanovu potpisan je 9. juna 1999. godine na vojnom aerodromu kod Kumanova.Nakon potpisivanja sporazuma prekinuto je bombardovanje SR Jugoslavije, koje je trajalo 78 dana.Dokument je, između ostalog, predviđao povlačenje vojske i policije s Kosova, a dan kasnije Savet bezbednosti UN usvojio je Rezoluciju 1244.\nUveren da Lavror dolazi sa prijateljskim porukama\nVučić uveren je da ruski ministar spoljnih poslova Sergej Lavrov u posetu našoj zemlji dolazi sa prijateljskim rečima i porukama.\nLavrov će u poseti Srbiji boraviti 18. i 19. juna. “Ja ću se 18. juna sresti s Lavrovim i čuti šta je to što misli. Uveren sam da dolazi sa prijateljskim pobudama, rečima i porukama”, rekao je Vučić novinarima u Nišu.\nVučić je naveo da su Srbija i Rusija iskreni prijatelji i da “veruje u takve rezulatate”.\nNovinari su ga, inače, pitali da li je tačno da Lavrov dolazi sa porukom Vladimira Putina da za Kosovo nema rešenja bez Srbije.\nMoguć susret s Milanovićem,ako se uklope datumi\nPredsednik Vučić izjavio je da je moguće da će se sastati sa predsednikom Hrvatske Zoranom Milanovićem, u okviru samita Brdo – Brinoni.\n„Ukoliko se uklope svi datumi, moguće je“, rekao je Vučić novinarima u Nišu, upitan da li će se sastati sa Milanovićem u Sloveniji.\nHrvatski Večernji list piše danas da će se predsednici Srbije i Hrvatske možda sastati na tom samitu, pozivajući se na izvor u kabinetu Milanovića.\nBio bi to prvi susret Vučića i Milanovića, od njegovog izbora za predsednika Hrvatske.\nSmetao im policijski,a sad bi da se uvede,jer se plaše izbor\nPredsednik Vučić izjavio je da se njegovi politički protivnici, koji se protive izborima iz navodno epidemioloških razloga, zapravo boje izbora.\n„Svi koji su lupali u šerpe samo da se ukine polcijski čas i govorili kako je besmislen i služi za provođenje moje diktature i davali deci šerpe da lupaju, danas bi valjda da se opet uvede policijski čas samo zato što se plaše izborne utakmice. To ne možete da sakrijete i sad vam nešto nije logično, a bilo je logično kada su se tokom policijskog časa okupljali na Vračaru i glumili kako su ugroženi zbog pesme sa zvučnika. Tada vam nije smetalo“, rekao je Vučić novinarima u Nišu.\nOn je tako odgovorio na, kako je primetio, veliku „zabrinutost“ dela opozicije za epidemiloške uslove za izbore, odnosno na pitanje – zašto državni funkckoneri ne nose masku i zašto se ne poštuju i tu mere uprkos tome što raste broj zaraženih, pa se onda krive građani kako su nedogovorni i da li se tako šaljle poruka građanima koja nije jasna.\nDodaje da je okupljanje na Vračaru upravo bilo direktno kršenje zakona za vreme policijskog časa.\n„A danas vam smeta, kada na otvorenom imate pravo da se okupljate i kada se igraju fudbalske utakmice sa publikom i kada se organizuju različiti skupovi. Sada vam smeta zato što bi neko da pronađe razlog kako da zaštiti svoje partijske interese“, poručio je Vučić.\nIzborna utakmica se odvija fer i apsolutno demokratski, a mediji su više nego otvoreni, tako da svi imaju pravo i priliku da iznesu svoj program, kaže i dodaje:“Na građanima je da izaberu 21. juna“.\nIstiče da njega u tom smislu političke partije ne zanimaju i da će uvek, ako bude ugroženo zdravlje ljudi i bude više simptomatskih slučajeva ostati na strani zaštite zdravlja građana i lekarske struke.\nJedna nedelja sa pedsednikom Srbije! Vučić objavio kratak pregled svojih aktivnosti!\nJoš 83 slučaja COVID-19, 1 osoba preminula\nJasmina Petkovic 30. avgusta 2020. 31. avgusta 2020.


Kako je na konferenciji za medije najavio Viktor Jelenić, predsednik Vaterpolo saveza Srbije, utakmice će se igrati na bazenu Sportskog centra Tašmajdan, koji će tako postati prvi sportski objekat u svetu na kome su organizovana sva najzančajnija vaterpolo takmičenja osim olimpijskog turnira.\nKao što je već poznato, osim reprezentacije Srbije u B grupi takmičiće se Hrvatska, Kazahstan i Australija, dok će u A grupi igrati Mađarska, Japan, Španija i Kanada.\n- Završni turnir Svetske lige ima veliki takmičarski značaj, jer je to kvalifikaciono takmičenje za odlazak na Olimpijske igre 2020. Samo pobednik će izboriti vizu za Tokio i ukoliko bismo osvojili prvo mesto vaterpolo bi bio prvi ekipni srpski sport koji bi izborio učešće na Olimpijskim igrama u Japanu - počeo je priču Jelenić i potom dodao:\n- Svetska liga će se igrati na Tašmajdanu, u beogradskom hramu vaterpola. Uveren sam da će svi koji budu uživo pratili utakmice da će uživati u dobrom vaterpolo, a iskreno se nadam da će naša reprezentacija osvojiti prvo mesto. Želim posebno da se zhavlim svima koji su nam do sada pomogli u organizaciji ovog takmičenja, tu pre svega mislim na predsednika Republike Srbije, Gradu Beogradu, Ministarstvu omladine i sporta. Ovaj događaj je zaista velika stvar ne samo za naš vaterpolo već srpski sport uopšte. Očekuje nas veliko takmičenje, zato bih voleo da tribinena Tašu budu pune i da navijači u velikom broju podrže naše vaterpoliste - konstatovao je Jelenić.\nGeneralni sekretar Vaterpolo saveza Srbije Nemanja Marijan najavio je da će slogan koji će pratiti srpske vaterpoliste na ovom takmičenju biti - "Na tribine za delfine".\nNemanja Marijan, generalni sekretar Vaterpolo saveza Srbije\n- Svaki vrhunski sportista zna da je u sportu, kao i u životu najvažnija prava podrška. Zbog toga smo odlučili da, paralelno sa pripremama, pokrenemo i svojevrsnu kampanju "Na tribine za delfine". Cilj nam je da animiramo domaću publiku i da apelujemo na sve da umesto od kuće i ispred svojih televizora ovaj turnir isprate na Tašmajdanu. Želimo da tribine ispunimo našim navijačima, a bazen pravom energijom i pravom podrškom. Svaki put kada vaterpolistima pružimo podršku oni nam to višestruko vrate medaljama. Sada je vreme da im se odužimo i da im pomognemo da naprave prvi korak u odbrani olimpijskog zlata i to kod kuće.\nMarijan je istakao da organizacija finalnog turnira Svetske lige teče po planu i potom izneo neke tehničke detalje.\n- Betonske tribine na bazenu Tašmajdan biće dopunjene montažnim tribinama, a kapacitet će biti četiri hiljade mesta. Za šest dana takmičenja biće odigrane ukupno 24 utakmice, a direktni prenosi biće na TV Arena sport. Nagradni fond je 350 hiljada dolara, ali mislim da je to manje bitno, jer je takmičarski motiv ogroman, a to je plasman na Olimpijske igre. Naša reprezentacija samo dva puta nije trijumfovala u ovom takmičenju i zato sa velikim optimizmom očekujemo završni tunrir Svetske lige. Ulaznice će u prodaji biti početkom maja, a već sada mogu da najavim da će cene biti popularne i pristupačne svima - konstatovao je Marijan.


Korektivna gimnastika u Zavodu za sport i medicinu sporta\nU Domu sportova I Nacionalnog trening centra ZSMSRS, radi Kabinet za preventivno - korektivnu gimnastiku. Kod predškolske i školske dece u cilju prevencije i otklanjanja lošeg držanja tela (kičme, grudi) i stopala najčešće se primenjuje korektivna gimnastika.\nUključivanjem u program deca dobijaju besplatan pregled posturalnog statusa najsavremenijim sistemom 3D kamerama.\nVisokokvalifikovani stručnjaci Zavoda za sport i medicinu sporta Republike Srbije su obrazovali program preventivno – korektivne gimnastike sa ciljem da se efikasnom metodologijom rada obezbedi osnova za formiranje obrasca dobrog držanja tela a samim tim omogući i dobar posturalni status.\nProgram preventivno - korektivne gimnastike je obrazovan za decu kod koje je ustanovljen deformitet posturalnog statusa ali obuhvata i školarce kod kojih postoje indicije da se naruši dobra postura.\nLekar specijalista fizikalne medicine i rehabilitacije i viši fizioterapeut primenjuju procedure elektroterapije, magnetoterapije, laseroterapije i ultrazvučne terapije. Prostor za rad je opremljen najsavremenijom aparaturom i salom za kineziterapiju.\nTeretana u sklopu I Nacionalnog trening centra, u Domu sportova, dostupna je na korišćenje nacionalnim selekcijama, sportistima i rekreativcima u toku cele radne nedelje. Na prostoru od 170 metara kvadratnih postavljene su najsavremenije sprave za vežbanje. Pod teretane je prekriven gumenom podlogom, a sala u kojoj se nalazi kompletna oprema za trening i fitnes ima prirodnu osvetljenost i dobru ventilaciju.\nZavod za sport i medicinu sporta RS započeo vakcinaciju protiv Kovida - 19\nNakon otvaranja prve laboratorije za PCR testiranje sportista i sportskih stručnjaka u septembru 2020 godine, Zavod za sport i medicinu sporta RS nastavlja sa aktivnim angažovanjem u borbi protiv pandemije, zajedno sa kolegama iz Ministarstva zdravlja RS.\nU toku je realizacija operativnog plana za imunizaciju Instituta za javno zdravlje Srbije ''Batut'' u okviru koga je predviđena masovna vakcinacija stanovništa u cilju postizanja optimalnog kolektivnog imuniteta nacije. Zavod za sport i medicinu sporta RS je već pre mesec dana preuzeo važne korake u realizaciji novootvorenog punkta za vakcinaciju koji je danas zvanično otvoren a biće namenjen, pre svega sportistima i sportskim radnicima tj. korisnicima naših usluga. Uz pomoć Instituta za javno zdravlje Srbije ''Batut'' i Gradskog zavoda za javno zdravlje Beograd urađeni su svi neophodni koraci za planiranje i realizaciju punkta.\nDana 25.02. od 11 časova u ambulanti otvorenog plivališta na Košutnjaku Zavoda za sport i medicinsu sporta RS, započela je vakcinacija sportskih radnika koja će se u narednom periodu odvijati isključivo zakazivanjem termina a u skladu sa interesovanjem i po konsultaciji sa sportskim savezima elektronskim putem.\nNadogradnja i proširenje kapaciteta ZSMSRS\nIzgradnja multifunkcionalne dvorane u Košutnjaku teče po planu. Po projektu ovo će biti najmoderniji sportski objekat u regionu, a kompanija W.D. Concord West koja je izabrana kao glavni izvođač radova, potpisala je Ugovor sa Ministarstvom omladine i sporta RS i Zavodom za sport i medicinu sporta RS. U ovoj multifunkcionalnoj dvorani treniraće sedam Nacionalnih sportskih Saveza. Biće izgrađena u skladu sa svim ekološkim standardima, a ono po čemu će posebno biti specifična je zeleni krov – prava mala oaza, na kojoj će biti vidikovac sa prirodnom travom. Izgradnja kompleksa je na 3,36 hektara, a vrednost ove investicije je 12 miliona evra. U ovom sportsko – rekreativnom objektu predviđeni su trening sadržaji za rvački, džudo, tekvondo, karate, streljački i penjački savez, ali i sadržaji za medicinu sporta, kao i tereni za druge sportove sa loptom, zone za relaksaciju, teretane, zajedničke prostorije koje će biti na raspolaganju sportistima. Izgradnja ovakvog kompleksa biće veoma značajan faktor daljeg razvoja sporta u Srbiji, a kompanija W.D. Concord West ima kopleksan zadatak ali i veliku čast da bude deo ovog projekta.\n''Zavod je novim Zakonom o sportu dobio status Nacionalnog trening centra, pa će se daljom rekonstrukcijom i nadogradnjom omogućiti nacionalnim granskim savezima idealne uslove za rad i pripremu naših sportista. Namera je da kompleks postane zona vrhunskog sporta zbog čega i objekti i tereni moraju zadovoljiti standarde za međunarodna takmičenja. Sadržaj, kapacitet, oprema… za te objekte, biće definisani po pravilima nacionalnih i međunarodnih saveza'', uverava gospodin Goran Bojović, direktor Zavoda za sport i medicinu sporta RS.\nRekonstrukcijom igrališta u okviru Trim staze na Košutnjaku, građani su dobili nove i besplatne terene na korišćenje. Za Zavod za sport i medicinu sporta RS kao Nacionalnog trening centra, ovo je još jedan korak ka uređenju kuće svih sportista, rekreativaca, perspektivnih i profesionalnih sportista. Ovi tereni su dobili novu tartan podlogu, teren za fudbal veštačku travu, a instalirana je i rasveta na svakom od njih pojedinačno. Istovremeno, postavljeno je novo postolje za odbojkašku mrežu, fudbalski teren je dobio nove golove, a košarkaški savremene konstrukcije i koševe.\nStruktura sportskih objekata omogućava odvijanje brojnih sadržaja organizovane ili individualne rekreacije za različite grupe korisnika kao i realizaciju seminara, sportskih kampova, takmičenja, manifestacija. Kompleks Otvorenog plivališta Košutnjak obuhvata pet bazena, od kojih se olimpijski bazen natkriva u periodu od septembra do juna. Bazen hala prilagođena je za korisnike sa posebnim potrebama, a pogoduje i reprezentativnim selekcijama u vodenim sportovima, sportskim klubovima, rekreativcima. Na otvorenim terenima za rukomet, odbojku i košarku postavljena je nova tartan podloga, a sledi instaliranje video nadzora na svakom terenu pojedinačno. U okviru hotela Trim se nalazi, pored soba i apartmana, i konferencijska sala, restoran sa savremenom kuhinjom gde se obroci mogu prilagoditi sportistima i njihovom trenažnom procesu, velika bašta na otvorenom i najsavremenije igralište za decu gde najmlađi mogu uživati u raznovrsnim sadržajima. Dom sportova je objekat sa najsavremenijim uslovima koji su stavljeni u funkciju sporta, kako vrhunskim sportistima tako i širokom krugu sportista rekreativaca. U sklopu Nacionalnog centra je i izdvojeno odeljenje u opštini Kladovo, Omladinsko Sportski kamp Karataš.\nKombinovani sportski sadržaji za korisnike u Nacionalnom trening centru\nIndividualno vežbanje u Zavodu za sport i medicinu sporta RS\nU Nacionalnom trening centru Zavoda za sport i medicinu sporta u Košutnjaku postoji mogućnost da se u sklopu rekreacije izabere Blu program koji daje mogućnost korisniku da izabere različite sadržaje u okviru jednog sportskog programa. U toku jednog meseca učesnik rekreacije na raspolaganju ima 12 termina u teretani i osam termina koje može da koristi na 25-metarskom bazenu i u sauni.\nPo slobodnoj volji se bira jedan od navedenih sportskih sadržaja dok se ne iskoriste termini obezbeđeni na mesečnom nivou.


Beta 21. marta 2018. 21:05\nPredsednik Kosova Hašim Tači je ocenio da su današnjom odlukom parlamenta o demarkaciji granice sa Crnom Gorom otvorena vrata za evropske integracije.„To je delo koje garantuje i jača evroatlansku budućnost, otvarajući put mnogim značajnim procesima za našu državu“, napisao je Tači na fejsbuku.\nIzražavajući zahvalnost svim poslanicima koji su glasali za demarkaciju, premijer Kosova Ramuš Haradinaj je rekao da očekuje da EU održi obećanje i da Kosovo dobije liberalizaciju viza. „ Kosovo sada očekuje da EU uradi svoj deo posla, onako kako je obećano, da se na kraju građanima Kosova omogući slobodno kretanje u EU, kao i svim drugim Evropljanima“, kazao je Haradinaj.\nPredsednik kosovskog parlamenta Kadri Veseli je rekao da je ovaj slučaj pokazao da kada se vlast i opozicija ujedine Kosovo ima samo uspehe. “Da naučimo da se dobro zemlji i građanima može ostvariti saradnjom. Imamo informacije da je Kosovo postiglo napredak u vladavini prava. Krajem ove godine mi ćemo imati slobodno kretanje građana“, kazao je Veselji.\nLider pokreta Samoopredelenje Aljbin Kurti je rekao da su se danas poslanici Skupštine Kosova pridružili izdaji predsednika Tačija i gaženju Ustava i teritorijalnog integriteta Kosova i policijskog nasilja nad poslanicima Skupštine.


Stanislava Pak: O platformi o KiM biće postignut dogovor - 25.05.2015, Sputnik Srbija\nSavetnica predsednika Republike Stanislava Pak izjavila je danas da će o platformi predsednika Srbije Tomislava Nikolića o Kosovu i Metohiji biti postignut... 25.05.2015, Sputnik Srbija\nvesti, srbija, stanislava pak\n10:40 25.05.2015 (Osveženo: 16:19 05.10.2015)\nPak je rekla da se i premijer Aleksandar Vučić pozitivno izjasnio o platformi i da ima poverenja u Nikolića, koji je platformu napisao pre svega zato što se od Srbije u nekom trenutku očekuje sporazum o normalizaciji i da „Srbija strateški planski pristupi tom događaju koji nas čeka“.\n„Želimo da ostvarimo ono što je nekakav minimum, što možemo po Ustavu da prihvatimo. Da li je to realno ili ne vreme će pokazati“, istakla je Pak u Jutarnjem programu TV Pink.\nPak je ocenila da je to odgovorno ponašanje, jer albanska strana već vekovima ima strategiju i plan kako da ostvari „veliku Albaniju“ i da bi Srbija trebalo da ima plan šta ona želi u odnosima sa albanskom stranom na Kosovu i Metohiji.\n„Najgora moguća taktika bi bila da nemate nikakvu strategiju, nikakvu platformu za dalje razgovore sa Albancima“, ocenila je Pak.\n„Briselski sporazum nije nešto što kompletno rešava tu situaciju, a u stvari se radi o konačnom rešenju naših odnosa u vezi sa Kosovom i Metohijom“, dodala je Pak.\nPak je rekla da platformu nije videla, da će predsednik Nikolić o tome razgovarati sa premijerom Vučićem, a da je namera da se pomogne Vladi, tj. da postoji okvir u kome bi Vlada razgovarala sa albanskom stranom.\n„Platforma je sklona promenama i doradama do granice ispod koje predsednik neće ići, a to je priznavanje Kosova i Metohije“, najavila je Pak i dodala da će se oko toga postići dogovor i da Srbija ima plan i strategiju.\nPak je istakla da je cilj očuvanje teritorijalnog integriteta zemlje, da se diplomatskim sredstvima i razgovorima ostvari ono što je interes.\nGovoreći o povratku lidera SRS Vojislava Šešelja u Hag, Pak je ocenila da je rok 26. maj, koji je dat, prekratak i ukazala da postoji procedura i propisi koji moraju biti ispoštovani i da se po zakonu mora sarađivati sa Haškim tribunalom.\n„Istovremeno, problem je što je Žalbeno veće podnelo taj zahtev umesto pretresnog, zbog čega naša država mora da postavi pitanje zašto se to radi na takav način“, dodala je Pak.


JYSK podržava devojčice širom sveta | GOJYSK.com\nJYSK podržava devojčice širom sveta\nDevojčica u Etiopiji. (Fotografija: Jacob Stærk Jacobsen)\nDonacijom od milion DKK (oko 130.000 EUR), JYSK podržava projekte namenjene za pomoć devojčicama širom tri različita kontinenta.\nDevojčice i njihovo pravo da žive slobodan i nezavistan život su pod stalnim pritiskom na mnogim mestima u svetu.\nOve godine, novac sakupljen u okviru danske inicijative za dobrotvorne svrhe, Danmarks Indsamling, podeliće se na 12 projekata koji su namenjeni za pomoć devojčicama.\nProjekat uključuje bolje uslove za devojčice u prenaseljenim kampovima za izbeglice u Bangladešu, ponovnu integraciju nekadašnjih devojčica vojnika u Južnom Sudanu i ranjive indijanske devojčice u Kolumbiji, kao i na brojne druge važne projekte širom sveta.\n„JYSK je među najvećim donatorima inicijativi Danmarks Indsamling svake godine otkad je pokrenuta pre 12 godina. Za nas je to odličan način da doprinesemo, jer projekte vode poznate i pouzdane NVO, zbog čega smo sigurni da se donacije koriste na najbolji mogući način. Zadovoljstvo nam je da ove godine podržimo projekte za devojčice širom sveta. Drago nam je da podržavamo konkretne projekte, kao i da podignemo svoj glas u ime devojčica širom sveta,“ kaže Rune Jungberg Pedersen, Communications & CSR Director (direktor za komunikacije i CSR odeljenje) u JYSKu.\nOtkad je započeta inicijativa Danmarks Indsamling, događaj je sakupio ukupno više od milijardu DKK (oko 130 miliona EUR) za veliki broj projekata koji su pretežno namenjeni za pomoć deci.\n23/08/2019 - Pogledajte kako su vaše kolege ukrasile svoje domove JYSKovim proizvodima.\nLeonid Tică, iz Rumunije u Nordic za samo 6 meseci\n20/08/2019 - Nakon samo 6 meseci pošto je dobio posao na poziciji Customer Service Team Leader (vođa tima korisničke službe), Leonid Tică je postao Regional Customer Service Manager za JYSK Nordic. Sada je odgovoran da obezbedi najbolju praksu i visok kvalitet u centrima korisničke službe u šest organizacija.\nJedan dan u JYSKu: Četvoro kolega govore o svom radnom danu (avgust 2019)\n16/08/2019 - Za više od 23.000 kolega iz više različitih zemalja, ne postoje dva istovetna radna dana u JYSKu. Zamolili smo četvoro kolega iz JYSKa da podele fotografije svog radnog danu na GOJYSK.com.


nedelja, 12. novembar 2017. 10:40h\nAmbasadorka Makedonije u Srbiji Vera Jovanovski Tipko i ministar za rad, zapošljavanje, boračka i socijalna pitanja Zoran Đorđević posetili su juče Jabuku MZ Jabuka\nDočekali su ih gradonačelnik grada Pančeva Saša Pavlov, predsednik Skupštine MZ Jabuka Slobodan Ilić, predsednik nacionalnog saveta Makedonaca Borče Veličkovski i predsednik Udruženja Makedonaca "Ilinden" Dobre Trajkovski. Ovoj poseti su prisustvovali i državni i gradski funkcioneri.\nU Jabuci živi najveći broj Makedonaca, što pokazuje primer uspešne saradnje makedonske nacionalne zajednice, svih stanovnika i lokalne vlasti, a ambasadorka Makedonije u Srbiji Vera Jovanovski Tipko kaže da i kroz ovu posetu mogu da iskažu da je makedonska nacionalna zajednica najčvršći most koji povezuje lokalne nivoe, nacionalne nivoe, kao i makedonsku nacionalnu zajednicu koja živi i radi u Jabuci.\nMinistar Zoran Đorđević je rekao da bi, kada smo na zajedničkom putu ka EU, trebalo da iskoristimo ono što nam pružaju pretpristupni fondovi i zajednički za njih da apliciramo. On je naglasio da dobijamo pohvale Evropske unije za politiku koju Srbija sprovodi prema manjinama.\nLokalna samouprava je posvećena unapređenju politike nacionalnih manjina i razvoju svih prava, kako ljudskih, tako manjinskih i rodnih, rekao je gradonačelnik Pančeva Saša Pavlov.\nPančevo to pokazuje kroz sprovođenje velikog broja projekata, pre svega pomoći i dobre saradnje sa nacionalnim manjinama saveta Makedonske nacionalne manjine sa makedonskim udruženjima sa teritorije grada Pančeva, ali i učestvovanjem projektima sa nivoa republike, pokrajine, kazao je gradonačelnik Saša Pavlov.\nDvoje visokih zvaničnika su zatim posetili Sigurnu kuću u Pančevu, gde su naglasili da je borba protiv porodičnog nasilja uslov za bolje društvo. Trenutno u Sigurnoj kući boravi šest žena i četvoro dece.\nPosle Jabuke ambasadorka Makedonije u Srbiji i ministar Đorđević posetili su Plandište, gde su sa građanima razgovarali o rodnoj ravnopravnosti i istakli da će se i ubuduće zalagati za bolji položaj žena u Srbiji.\nAutor: Pančevo.MOJKraj.rs/MZ Jabuka


(VIDEO) SNIMAK KOJI JE UŽASNUO SRBIJU: Vrisci i urlici dok saobraćajci privode ženu!\nPočetna / Hronika / (VIDEO) SNIMAK KOJI JE UŽASNUO SRBIJU: Vrisci i urlici dok saobraćajci privode ženu!\t(VIDEO) SNIMAK KOJI JE UŽASNUO SRBIJU: Vrisci i urlici dok saobraćajci privode ženu!\nloading... BEOGRAD – Na društvenoj mreži Fejsbuk nedavno se pojavio snimak na kome se vidi kako policija hapsi ženu.\nloading... U isto vreme čuje se žena koja viče “saobraćajci vuku ženu po ulici… zovite 192”. Čitavu dramu zabeležio je prolaznik kome je drugi policajac prilično grubo rukom poklopio telefon i tražio da mu ga preda. U opisu snimka stoji da je policija u jednom vojvođanskom mestu hapsila ženu koja je imala letnje gume. Za kratko vreme snimak je videlo više od 300.000 osoba, a usledilo je i nekoliko stotina komentara. Većina njih odnosi se na brutalnost policajaca prilikom privođenja žene.\nloading... – Tokom redovne kontrole saobraćajna policija zaustavila je automobil kojim je upravljala žena. Bila je u vidno alkoholisanom stanju i saobraćajci su tražili da uradi alko test. Međutim, ona je to odbila. Policajci su bili prinuđeni da je privedu, ali se ona i tome opirala. Svađala se, psovala i pretila policajcima – objašnjava izvor Kurira upoznat u ceo slučaj.\n“Snimak ukazuje na neprofesionalno, gotovo uličarsko postupanje pojedinih sl.lica, postupak kontrole će biti pokrenut”- napisao je Janković\nloading... ← Prošla vest OTKRIVENO KO JE UBICA JELENE MARJANOVIĆ Policija u šoku, ovo se nikad nije desilo!\tSledeća vest → STRAŠAN ZLOČIN KOD SVRLJIGA: Ubila ljubavnika zbog ušteđevine iz banke?!\tMožda vam se još sviđa...


DANAS PROTEST U PRIŠTINI ZBOG SMRTI AKTIVISTE\nPRIŠTINA, 14.novembar - Predstavnici civilnih organizacija protestvovaće danas u Prištini zbog smrti aktiviste opozicionog pokreta "Samoopredeljenje" Astrita Deharija, prenose prištinski mediji. Protest će se održati pod sloganom "Pravda za Astrita Deharija", a demonstranti će zahtevati od vlasti da što pre reše slučaj Deharijeve smrti koji je umro pod nerazjašnjenim okolnostima u zatvoru. Pokret Samoopredeljenje pozvao je građane da učestvuju u protestu, jer zvaničnici ni\nDOGOVOR O TELEKOMUNIKACIJAMA ZNAČAJAN\nKOSOVSKA MITROVICA, 14. novembar - Srpski članovi kosovske vlade smatraju da je dogovor o primeni sporazuma Beograda i Prištine o telekomunikacijama značajan ne samo zbog samog sporazuma, već i u kontekstu nastavka dijaloga u Briselu i izgradnje poverenja i normalizacije odnosa između Srba i Albanaca na Kosovu. Zamenik premijera Branimir Stojanovića i ministri Ljubomir Marić i Dalibor Jevtić posebno su istakli značajnu ulogu i veliki doprinos predsednika Vlade Srbije, Aleksan\nDOGOVORENA PRIMENA SPORAZUMA O TELEKOMUNIKACIJAMA\nBEOGRAD, 14.novembar - Sporazumom Beograda i Prištine o telekomunikacijama sačuvana je kompletna imovina Telekoma Srbije, a taj sporazum će se pozitivno odraziti na ukupne odnose ne samo sa Prištinom, nego i sa EU, izjavio je sinoć direktor Kancelarije za Kosovo i Metohiju Marko Đurić. 'Sada se ispostavilo da je dobro što nismo prihvatili postizanje sporazuma koji nisu u interesu našeg naroda i da hoćemo da postižemo one sporazume koji jesu. Dogovorom o sprovođenju sporazuma\nHAN POZDRAVIO DOGOVOR O TELEKOMUNIKACIJAMA\nBRISEL, 13. novembar - Evropski komesar za pregovore o proširenju Johanes Han pozdravio je dogovor Beograda i Prištine o primeni sporazuma o telekomunikacijama. “Pozdravljam dogovor postignut danas između dve strane o daljoj primeni sporazuma o telekomunikacijama. Nadam se da će ovaj napredak ubrzati dogovore o formiranju zajednice/asocijacije srpskih opština i energetici", napisao je komesar Han na Tviteru. Beograd i Priština postigli su sporazum o telekomunikacijama koji uk\nKOSOVSKA MITROVICA, 14.novembar - Srpska lista smatra da je postizanjem dogovora o primeni sporazuma Beograda i Prištine o telekomunikacijama, dat veliki doprinos normalizaciji odnosa i pomeranju tog procesa sa mrtve tačke, što bi, kako očekuju, u bliskoj budućnosti trebalo da rezultira i toliko očekivanim formiranjem Zajednice srpskih opština. Predsedniku Vlade Srbije Aleksandru Vučiću i direktoru Kancelarije za Kosovo i Metohiju Marku Đuriću, koji u pregovaračkom procesu u\nNJUJORK, 13.novembar - Generalni sekretar UN Ban Ki-mun pozavo je u najnovijem tromesečnom izveštaju o radu Unmika, kosovske vlasti da se uzdrže od preduzimanja bilo kakvih koraka ili odluka koji bi mogli da ometu napredak u dijalogu Beograda i Prištine pod posredstvom EU. U izveštaju koji obuhvata period od 16. jula do 15. oktobra 2016. Ban ocenjuje da je u pomenutom periodu u središtu političkih tenzija bio spor u vezi demarkacije sa Crnom Gorom i usvajanje novog zakona o\nŠKOLA FUDBALA U PASJANU\nPASJANE/PARTEŠ, 13. novembar – Pravoslavno sportsko društvo „Sveta Srbija“ u Pasjanu, kao ogranak istoimenog društva iz Beograda a čiji je predsednik naš čuveni košarkaš Dejan Tomašević, od početka ove godine počelo je sa radom i u našem kraju. Pravoslavno sportsko društvo, osnovano je pod imenom „Fenix“, a od pre samo nekoliko meseci radi kao „Sveta Srbija“. „To je društvo koje funkcioniše u Beogradu, a od ove godine februara meseca počelo je sa radom i ovde. Poenta druš\nKANCELARIJA ZA KIM: PRIŠTINA SE POIGRAVA LJUDSKIM ŽIVOTIMA\nBEOGRAD, 13.novembar - Kancelarija za Kosovo i Metohiju najoštrije je osudila prebacivanje četvorice osuđenika srpske nacionalnosti iz Pritvorskog centra u Kosovskoj Mitrovici u zatvor kod Podujeva, čime je bezbednost tih ljudi dovedena u pitanje. "Ovim provokativnim potezom pogaženi su osnovni principi čovečnosti i ljudska prava osuđenika i direktno izazvana odluka zatvorenika u Pritvorskom centru u Kosovskoj Mitrovici da stupe u štrajk glađu, plašeći se da bi i oni mogli


MUGOŠA: „Vlada pokazala odnos prema standardu građana“ – Portal Luca\nMUGOŠA: „Vlada pokazala odnos prema standardu građana“\nOdbijanjem predloga Socijaldemokrata da građani ne placaju PDV na gubitke u prenosnom i distributivnom sistemu, Vlada pokazuje konkretan odnos prema standardu građana, saopštio je poslanik SD-a Boris Mugoša. Istakao je da očekuju da Skupština podrži njihov predlog\n„Vlada Crne Gore dala je negativno mišljenje na naš Predlog Zakona o dopunama zakona o PDV-u, kojima smo predvidjeli da se na stavke računa za električnu energiju koje se odnose na gubitke u prenosnom i distributivnom sistemu ne plaća PDV. Usvajanjem predloženih zakonskih rješenja, smanjili bi se iznosi računa za struju”, istakao je poslanik SD-a Mugoša.\nMugoša navodi da kako se PDV, kao porez na potrošnju, po prirodi stvari primjenjuje na isporučenu robu ili uslugu i plaća ga krajnji potrošač onda nema logike da se na navedene gubitke obračunava PDV.\nPoslanik SD-a ističe da, bez obzira na navedeno negativno mišljenje Vlade, očekuje da će Skupština donijeti ove dopune Zakona jer, kako je naveo, hoće da vjeruje da će određene kolege iz sadašnje vlasti ostati pri stavu koji su zastupali dok su bili u opoziciji, a to je da PDV ne treba obračunavati na gubitke.\n“Dok se sa jedne strane javnost obasipa raznim obećanjima, sa druge strane se kroz ovakve i brojne druge primjere pokazuje konkretan odnos prema standardu građana”, zaključuje Mugoša.


Dodik: Epidemija je samo izgovor vlasti u Podgorici za obračun sa narodom i SPC - Sve o Srpskoj\nDodik: Epidemija je samo izgovor vlasti u Podgorici za obračun sa narodom i SPC\nPREDSJEDNIŠTVO BiH NIJE RAZMATRALO SITUACIJU STVORENU NAJAVOM BLAJBURŠKE MISE U SARAJEVU\nBlajburg je mjesto gdje su ustaše, koje su počinile mnoge zločine nad srpskim narodom, najviše u Jasenovcu, ali i mnogim drugim mjestima, bile suočene sa narodnooslobodilačkim pokretom i partizanskim jedinicama, za koje su bili legitimni vojni cilj. Sada se pokušava napraviti revizija istorije i opravdati ustaška zlodjela, a samo u banjalučkoj regiji je ustaški režim ubio više od stotinu hiljada Srba\n„Neprihvatljivo je da Crna Gora koristi državnu silu i zloupotrebljava pravosudni sistem da bi se obračunala sa sveštenstvom Srpske pravoslavne crkve. Hapšenje vladike Joanikija i sedam njegovih sveštenika je dodatni udar na SPC koji dokazuje da crnogorska država ima jedini plan, a to je da devastira SPC na prostoru Crne Gore“\nCrna Gora se mora suočiti sa ogromnom voljom naroda koji se i u uslovima epidemije virusa korona bori za svoju crkvu i njene svetinje i imovinu\nSRPSKI član Predsjedništva BiH Milorad Dodik izjavio je danas da je Predsjedništvo ratifikovalo sporazum o donaciji Republici Srpskoj vrijednoj 12 miliona evra.\n„Mi u rukovodstvu Republike Srpske odlučili smo da u ovo vrijeme epidemije virusa korona, donosimo samo mjere koje će ublažavati probleme. Ono što je najznačajnije jeste da je Predsjedništvo BiH danas ratifikovalo sporazum o donaciji od 12 miliona evra koje se daju Republici Srpskoj za izgradnju dionice auto-puta, odnosno zaobilaznice kod Doboja“, precizirao je Dodik.\nOn je dodao da su ostale tačke na dnevnom redu današnje sjednice bile tehničke mjere.\n„Na mnogim mjerama sam bio protiv ili uzdržan, u skladu sa odlukama Narodne skupštine Republike Srpske, odnosno tamo gdje sam smatrao da nešto nije za odlučivanje u vrijeme epidemije virusa korona. Isto tako, smatrao sam da je neophodno da nijednim postupkom ne onemogućim dodatnu investicionu aktivnost u Republici Srpskoj“, rekao je srpski član Predsjedništva BiH.\nOn je naveo da Predsjedništvo BiH danas nije razmatralo situaciju u vezi sa najavljenom misom u sarajevskoj katedrali, posvećenoj događajima u Blajburgu.\nDodik je ponovio raniji stav da je Blajburg mjesto gdje su ustaše, koje su počinile mnoge zločine nad srpskim narodom, najviše u Jasenovcu, ali i mnogim drugim mjestima, bile suočene sa narodnooslobodilačkim pokretom i partizanskim jedinicama, za koje su bili legitimni vojni cilj.\n„Riječ je o zločincima koji nisu prezali da četiri godine uništavaju srpski narod. Samo na banjalučkoj regiji ustaški režim ubio je više od stotinu hiljada Srba. Kad tome dodate i priču iz okoline Bihaća, iz Garavice, vidite da nema pijeteta prema srpskim žrtvama, pa se čak pokušava napraviti revizija istorije i pravdati ustaška zlodjela“, naglasio je Dodik.\nOn je dodao da ne može sugerisati ni Srpskoj pravoslavnoj crkvi, ni Katoličkoj crkvi, kao ni Islamskoj zajednici šta će činiti i kako će upražnjavati svoje molitve i vjerske obrede.\n„Ali ono što je važno, kada je riječ o Blajburgu, jeste činjenica da je to snažno najavljeno i da je trebalo da bude poruka da je to pokušaj rehabilitacije ustaškog pokreta. Ja sam energično protiv toga, ne samo kao pripadnik srpskog naroda, nego zato što sam tako vaspitan i što je i moja porodica u prošlosti stradala upravo od takvih pokreta i takvih zločinaca“, naglasio je srpski član Predsjedništva BiH.\nDodik je podsjetio da je na području Sarajeva od falangi Jura Francetića stradao veliki broj nevinih ljudi, a jeziv i akumuliran zločin nad Srbima dogodio se i na Drini, u Starom Brodu, sve u režiji takozvane Nezavisne države Hrvatske i ustaškog pokreta.\nOn je izrazio sumnju da se u BiH uskoro može nađe odgovor na učestale pokušaje revizije istorije i izjednačavanja zločinaca i žrtvi.\n„Organizovanje mise u Sarajevu je neprihvatljivo i ja to odbacujem“, poručio je Dodik.\nNeprihvatljivo da crnogorska vlast koristi silu protiv crkve i vjernika\nSrpski član Predsjedništva BiH Milorad Dodik istakao je da je neprihvatljivo da Crna Gora koristi državnu silu i zloupotrebljava pravosudni sistem da bi se obračunala sa sveštenstvom Srpske pravoslavne crkve (SPC).\n„Ovo je dodatni udar na SPC koji dokazuje da crnogorska država ima jedini plan, a to je da devastira SPC na prostoru Crne Gore“, izjavio je Dodik novinarima, komentarišući hapšenje Njegovog preosveštenstva episkopa budimljansko-nikšićkom Joanikija i sedmorice sveštenika SPC u Crnoj Gori.\nSrpski član Predsjedništva BiH ocijenio je da će Crna Gora morati da se suoči sa ogromnom voljom naroda koji se i u uslovima epidemije virusa korona bori za svoju crkvu i njene svetinje i imovinu.\nOn je rekao da se plaši da crnogorska vlast nije ništa naučila iz lekcije o nametanju zakona o oduzimanju crkvene imovine u Crnoj Gori, koji bi trebalo da bude ukinut.\n„Oni su naprosto otišli korak dalje, zatvarajući vladiku i sedam njegovih sveštenika. U svakom slučaju, to je neprihvatljivo“, naglasio je Dodik.\nSrpski član Predsjedništva ocijenio je da je epidemija virusa korona samo izgovor za drsko ponašanje crnogorskih vlasti i njihov obračun sa narodom, SPC i vjernicima u Crnoj Gori.\nDodik je rekao da je danas razgovarao sa Njegovom svetosti patrijarhom srpskim Irinejem, te da mu je prenio da je ovakvo ponašanje crnogorske vlasti jedinstven slučaj u Evropi, koja je takođe zahvaćena epidemijom virusa korona, pa se nigdje ne dešavaju hapšenja sveštenika.\nTagoviCOVID-19 Blajburg Drugi svjetski rat koronavirus Milorad Dodik Predsjedništvo Sarajevo SPC Srbi ustaše Crna Gora


Demokratska stranka obeležila 28 godina od osnivanja - Dijalog.net\nNaslovna Politika Demokratska stranka obeležila 28 godina od osnivanja\nDemokratska stranka obeležila 28 godina od osnivanja\nPostavljeno 3. February 2018.\nBeograd, 3. februar 2018. – Demokratska stranka (DS) obeležila je u Beogradu 28 godina od osnivanja 3. februara 1990. godine, kada je formirana kao jedna od prvih stranaka levog centra, po uvođenju višepartijskog sistema u Srbiji.\nOkupljenima su se obratili prvi predsednik DS-a Dragoljub Mićunović i aktuelni predsednik DS-a Dragan Šutanovac, a prisustvovali su i članovi stranke, javne ličnosti i prijatelji stranke.\nAktuelni predsednik DS-a rekao je da se demokrate razliku od onih koji trenutno "na nakaradan način" vode Srbiju, Beograd i opštine širom Srbije.\n"Pre 28 godina okupili su se ljudi koji su imali puno vere i san da Srbija bude moderna, razvijena i evropska zemlja. I tih 28 godina za nama, taj san sve vreme sanjamo i na njemu radimo" rekao je on.\nŠutanovac je ocenio da pet godina u Srbiji vladaju ljudi koji promovišu potpuno antievropske i negativne vrednosti kuč, šund, bahatost, kriminal, ali da je najopasnija stvar koja je u Srbiji zavladala je strah.\nOn je dodao je da veruje da ako DS bude radila, na način na koji se radilo, u narednim vremenima će moći, kako je naveo, da oslobodi Beograd.\n"Pitaju me od čega ga oslobađamo. Oslobađamo ga od kriminala, korupcijem, nekulture, šunda, kuča, ali moramo pre svega da ga oslobodimo od straha, i to je glavna misija koju moramo da uradimo", rekao je on.\nPredsednik DS-a je naveo da u Beogradu nema dovoljno zadovoljnih koji će podržati ovu vlast, ali ima mnogo uplašenih koji će za njih glasati.\nPrvi predsednik DS-a Dragoljub Mićunović rekao je da je ta stranka "matica demokratije" i dodao da se u Srbiji ne može govoriti o demokratiji a da se ne pominje DS.\n"Hoćemo DS, malo drukčiju, ali DS koja će biti matica, barjaktar, temelj ljudskih prava u ovoj zemlji", rekao je on i dodao da je ta stranka ostala "nukleus" svih demokratskih promena u Srbiji.\nMićunović je na svečanosti pustio u rad novi sajt Demokratske stranke.\nDS je osnovana na inicijativu grupe od 13 intelektualaca koji su, sledeći procese promena u istočnoj Evropi, 11. decembra 1989. godine saopštili nameru da osnuju stranku i kada su pozvali građane da pristupe prvoj opozicionoj stranci u Srbiji.\nStranku su osnovali Kosta Čavoški, Milovan Danojlić, Zoran Đinđić, Gojko Djogo, Vladimir Gligorov, Slobodan Inić, Marko Janković, Vojislav Koštunica, Dragoljub Mićunović, Borislav Pekić, Miodrag Perišić, Radoslav Stojanović i Dušan Vukajlović.\nDS je formirana 3. februara 1990. godine u Beogradu na osnivačkoj skupštini na kojoj se predstavila kao nastavljač Demokratske stranke Ljubomira Davidovića, koja je osnovana 1919. godine.\nPrvi predsednik DS-a Dragoljub Mićunović 29. januara 1994. godine na skupštini stranke podneo je ostavku, a na njegovo mesto izabran je tadašnji predsednik Izvršnog odbora Zoran Đinđić.\nĐinđić je bio dugogodišnji lider DS-a i prvi demokratski premijer Srbije. Ubijen je ispred Vlade u Beogradu, 12. marta 2003. godine.\nPosle Đinđićevog ubistva predsednici stranke bili su Zoran Živković, Boris Tadić, Dragan Đilas, Bojan Pajtić i aktuelni predsednik Dragan Šutanovac.\nTagsDemokratska strankaDragan Šutanovac\nPredhodno Skot: Neprihvatljiv diplomatski status Rusko-srpskog humanitarnog centra\nSledeće Plakati protiv NUNS-a na ulazu u Dom novinara\nTop Tags Pravosuđe Vlada Republike Srbije evropske integracije mladi Srbija i Evropska unija Civilno društvo OCD Politika Društvo Evropska unija vladavina prava mediji lokalna samouprava Evropska komisija konkurs


Eco Expo 2014, E-reciklaža\nProtekle nedelje održan je IV Međunarodni sajam ekologije „Eco Expo 2014“. Tokom trajanja sajma, štand E-reciklaže su u cilju razmene informacija, iskustava i druženja, posetili naši partneri, klijenti, dobavljači i recikleri, sa kojima imamo odličnu saradnju i komunikaciju. Svi oni imali su priliku da se upoznaju sa načinom i principima rada i da se detaljno informišu o aktivnostima i pravcima u kojima ćemo se razvijati u budućnosti.\nDržavni sekretar Ministarstva energetike, razvoja i zaštite životne sredine i vođa Pregovaračkog tima za Poglavlje 27 koje se odnosi na životnu sredinu gospođa Stana Božovićizjavila je, na otvaranju sajma, da je Srbija već pripremila grupu za institucionalne pregovore o Poglavlju 27 koja počinje prve razgovore s predstavnicima EU u oktobru ove godine i naglasila da, iako je ovo Poglavlje, najkomplikovanije i najskuplje, država Srbija je spremna da te pregovore sprovede.\nDoprinesite očuvanju prirodne sredine\nPozivamo sve ljude i kompanije koji imaju električni otpad da nam se jave na 0800-085-085 ili da se prijave preko formulara za besplatan odvoz i da direktno doprinesu očuvanju naše životne sredine.


Predsednik Nikolić i predsednik Gul najavili investicioni bum u Srbiji | Predsednik Republike Srbije\n04.02.2013. - 15:05\nPredsednik Nikolić i predsednik Gul najavili investicioni bum u Srbiji\nANKARA - Predsednici Srbije i Turske Tomislav Nikolić i Abdulah Gul poručili su danas iz Ankare da je došlo vreme da Srbija i Turska sarađuju do poslednjeg atoma, a govoreći o turskim ulaganjima u Srbiju najavili su pravi investicioni bum.\nGovoreći o investicijama, Gul je najavio da su konkretni koraci za unapređenje saradnje već načinjeni i da je odmah nakon potpisivanja sporazuma o slobodnoj trgovini vidljiv napredak, ali i da turske i sprske firme uveliko rade na projektu izgradnje auto-puta kroz Srbiju na Koridoru 11, ka Jadranu.\nOn je rekao da se već primećuje pomak u privrednoj saradnji a da se obim ekonomske saradnje posebno uvećao.\nGul je lično pozvao zainteresovane turske investitore da ulažu u Srbiju. "Podstičem ih i llično da investiraju i poručujem da će sve to biti razvoj koji će doprineti i razvoju naših bilateralnih odnosa", rekao je on. Gul je istakao i da, iako Srbija i Turska nemaju zajedničku granicu, oni Srbiju smatraju svojim bliskim susedom.\nPredsednik Nikolić je rekao da se sa turskim kolegom usaglasio da će delimično biti zadovoljni kada trgovinska razmena dostigne milijardu evra. On je poručio da je Srbija otvorena za investicije Turske, za dolazak velikih kompanija te zemlje u Srbiju, izgradnju infrastrukture, davanje koncesija na proizvodnju energije...\n"Naše prijateljstvo je mnogo veće nego naša ekonomska razmena. Možda je tako i bolje. Bolje je da prijateljstvo proizvede ekonomsku razmenu, nego da ekonomska razmena proizvodi prijateljstvo", poručio je Nikolić.\nOn je rekao i da Turska može da bude faktor stabilnosti na Balkanu. " Mi ćemo sarađivati u svakoj akciji koja teži tom cilju", istakao je predsednik Srbije. Odgovarajući na pitanja novinara, dva predsednika govorila i o naporima obe zemlje da se integrišu u EU, ističući da Srbiju i Tursku, uz niz drugih stvari, i to vezuje. Nikolić je istakao da smatra da je i njegova i Gulova dužnost da dve države to urede, a da posle toga članstvo u EU , ne zavisi samo od njih.\nSrbija je posvećena putu u EU i ispuniće sve uslove koje jedna država može da ispuni da bi postala članica, ali to ne znači da nećemo imati bilateralne odnose na najvišem nivou sa drugim međunarodnim organizacijama, rekao je Nikolić.\nTrilaterlani sastanak Srbije, Turske i Bosne i Hercegovine u maju\nNikolić je danas u Ankari najavio da bi trilaterlani sastanak Srbije, Turske i Bosne i Hercegovine trebalo da bude održan u maju u Ankari.\nNikolić je posle razgovora sa turskim predsednikom Abdulahom Gulom rekao da je Srbija danas prihvatila tu inicijativu prvog čoveka Turske. "Podržavmo inicijativu Turske za održavanje sastanka na vrhu Srbije, Bosne i Hercegovine i Turske. Predsednik Gul je kao domaćin predložio maj mesec u Ankari i mi smo to prihvatili", rekao je Nikolić.\nNikolić je jutros u predsedničkoj palati dočekan uz najviše državne i vojne počasti, gardu i plotun od 21 salve, a intonirane su i himne dve zemlje.\nPosle tet-a-tet susreta dva predsednika biće održan sastanak delegacija Srbije i Turske, a potom i potpisan sporazum između dve vlade u oblasti omladine i sporta.\nNikolić, koji u Turskoj predvodi državnu delegaciju Srbije, obišao je ranije jutros memorijalni centar "Ataturk" posvećen "ocu turske nacije" i položio venac njemu u čast.\nU spomen knjigu Nikolić je upisao: "Počastvovan sam što mogu da se poklonim senima čoveka čija vizija je podigla i uspravila ovu divnu zemlju i njen narod. Ovako veliki narod zaslužuje velikog oca Kemala Ataturka. Turska će živeti sve dok u njoj bude živela njegova ideja".\nNikolić će se kasnije sastati sa predsednikom turske skupštine Džemilom Čičekom, a vrečeras će predsednik turske prirediti svečanu večeru za delegaciju Srbije u predsedničkoj palati.\nNikolić sutra nastavlja posetu u Istambulu gde će se sastati sa vaseljenskim patrijarhom Vartolomejem i prisustvovati biznis forumu srpskih i turskih provrednika.\nU Turskoj boravi i delegacija srpskih privrednika, koju predvodi predsednik Privredne komore Srbije Miloš Bugarin.\nSaradnja u oblasti omladine i sporta\nMinistarka omladine i sporta Srbije Alisa Marić potpisala je danas u Ankari sa svojim turskim kolegom Suatom Kilicem sporazum o saradnji dve vlade u oblasti omladine i sporta.\nSporazum je potpisan u predsedničkoj palati u Ankari u prisustvu predsenika Srbije Tomislava Nikolića i turskog predsednika Abdulaha Gula. Cilj sporazuma, kako stoji u obrazloženju, jeste da omogući razvoj veza na svim nivoima između partnerskih organizacija i srodnih ministarstava, između ostalog, kroz razmenu vladinih stručnjaka, predstavnika nevladnih sportskih i omladiniskih organizacija, kao i učešće na međunarodnih konferencijama i drugim sprotskim događajima.\nSporazum predviđa i razmenu materijala i informacija, podsticanje razmene znanja i stručnosti, sprovođenje projekata u okviru programa prekogranične saradnje i podsticanje podnošenja zajedničkih projekata međunarodnim programima.\nDelegacija Srbije, koju predvodi predsednik Nikolić, boravi u dvodnevnoj zvaničnoj poseti Turskoj.


Mihajlović pozvala radnike Srbijagasa da prijave probleme - NOVA portal\nPolitika Autor:Beta26. jan. 202114:07 > 14:08\nPotpredsednica Vlade Srbije i ministarka rudarstva i energetike Zorana Mihajlović, izjavila je danas da će zatražiti od nadležnih organa i Državne revizorske institucije da se pozabave poslovanjem "Srbijagasa" i pozvala zaposlene u ovoj i drugim povezanim firmama da dostave Ministarstvu sve informacije koje poseduju o njihovom poslovanju i problemima.\n„Tražićemo da se proveri poslovanje kompanije. Gasifikacija Šida obećana je pre više od deset godina i rokovi za puštanje u rad nisu ispoštovani. Rokovi su se menjali četiri puta, najpre 2016, 2017, pa 2020. i sada imamo novo obećanje za 2021″, navela je ona.\n“U pitanju je vrednost projekta od 16 miliona evra, a uvidom u poslovanje kompanije koja projekat treba da realizuje došli smo do podatka da imaju jednog zaposlenog. Država hoće da ulaže u gasifikaciju, ali moraju da postoje jasan plan, analize i studije kako u vezi lakoće priključenja, tako i efikasne izgradnje mreže. A ovako kako je Srbijagas radio i radi, to je na štetu građana”, rekla je Mihajlović, prenosi se u saopštenju.\nZorani Mihajlović ovo nije prvi sukob sa direktorom Srbijagasa Dušanom Bajatovićem. Ona je u prvom mandatu na funkciji ministarke energetike (2012 – 2014) javno kritikovala Bajatovića, pozivala tužilaštvo da ispita poslovanje Srbijagasa, tražila da bude razrešen…\nU tom periodu je formirala i komisiju koja je trebalo da se pozabavi Srbijagasom, ali je njenim članovima, u pokušaju da uđu u to preduzeće, Bajatović zabranio ulaz.


Šekler: Indijski soj korona virusa podseća na grip, ima blaže simptome iako je lakše prenosiv\nVirusolog Milanko Šekler rekao je da novi, indijski soj korona virusa više podseća na grip, i da su mu simptomi blaži, iako je lakše prenosiv.\n23.06.2021. - 08:38h\nMilanko Šeklerfoto: Prva TV\nKako je Šekler rekao za RTS, manja količina indijskog soja virusa je potrebna da bi se neko zarazio, ali do sada niko nije objavio da je taj soj smrtonosniji i da nanosi teže posledice.\n"Ovaj oblik koronavirusa je možda i korak u dobrom smeru, jer obično, kada virus postaje prenosiviji, obično je i manje patogen", rekao je Šekler. On je istakao da su urađena ispitivanja i da je dokazano da sve vakcine štite protiv tog soja virusa.\n"Urađena su ispitivanja i ona jasno ukazuju da sve vakcine štite preko 90 posto. To je 90 odsto je u odnosu na one klasične sojeve, znači nešto niže", kazao je Šekler. Šekler je ocenio da je "teško da će Srbija ostati izolovano ostrvo" što se tiče prisustva indijskog soja koronavirusa.\nRekao je i da se u Srbiji ništa bitno nije promenilo kada je stigao britanski soj u odnosu na prethodni, i dodao da su mere iste, kao i da vakcina štiti i protiv tog soja.\nPrema njegovim rečima, ljudi u Srbiji sve manje nose maske, i kako je istakao, nepridržavanje tih mera je "stvar za brigu".\n"Mere koje su ostale, a koje su svi zaboravili, one i dalje postoje. To je što se tiče kapaciteta objekta, četiri kvadrata po gostu, dobra ventilacija, obavezno nošenje maski u zatvorenom prostoru", istakao je Šekler.\nmilanko šeklerkorona virusindijski soj


UCG odložio rate za školarinu, UDG obavijestio studente na dan uplate – Volim Podgoricu\nHome / PG INFO / Aktuelno / UCG odložio rate za školarinu, UDG obavijestio studente na dan uplate\nIako je portal Volim Podgoricu još prije desetak dana poslao upit crnogorskim univerzitetima, kao i Ministarstvu prosvjete, da li će, zbog krizne situacije izazvane korona virusom, odložiti plaćanje školarina studentima, kao i da li razmišljaju o smanjenju cijene ili potpunom oslobađanju najpogođenijih studenata, do danas nismo dobili odgovor ni sa jedne adrese.\nNašem portalu se javilo više studenata tražeći informaciju o odlaganju plaćanja školarine, jer su njihovi roditelji ostali bez prihoda, ili su oni sami ostali bez honorarnih poslova kojima su finansirali studije.\nKako su nam javili studenti sa privatnog Univerziteta Donja Gorica (UDG) poruku o odlaganju rate školarine do 1. juna, dobili su 1. aprila, na dan kada je ratu trebalo uplatiti.\n“Valjda su čekali da vide ko će uplatiti, mnogi su pozajmljivali i snalazili se, a one koji nisu uspjeli, obavijestili su da je rata odložena”, kažu naši sagovornici.\nUpravni odbor Univerziteta Crne Gore je saopštio da je na danas održanoj elektronskoj sjednici prihvatio inicijativu Studentskog parlamenta Univerziteta Crne Gore za produženje roka za uplatu preostale rate za školarinu za tekuću studijsku 2019/2020. godinu, usljed novonastale situacije izazvane pandemijom virusa COVID 19.


11-10-2018 13:49 Srbija Politika\nPotpredsednik Narodne stranke Zdravko Ponoš izjavio je da se Aleksandar Vučić ne ponaša kao predsednik svih građana, nego kao guverner porobljene Srbije koji "ljubi skute nekolicini imperatora" i da takav način vladanja vodi ka radikalizaciji odnosa u društvu sa nesagledivim posledicama.\nNa to je reagovao potpredsednik Glavnog odbora Srpske napredne stranke Marko Đurić izjavom da je Zdravko Ponoš "kapitulantska kukavica, koja je kao načelnik Generalštaba ribala cipele generalima država agresora na našu zemlju".\nUmesto da ispunjava predizborna obećanja koja je dao građanima Srbije, Vučić ispunjava obećanja koja je dao strancima, dodvoravajući se moćnijim od sebe, kao što se nekad dodvoravao Šešelju, rekao je Ponoš u intervjuu za nedeljnik "Vreme".\nPonoš ističe da nije više tema da se vlast privoli da razgovara, jer će se oni javiti na razgovor nekog novog 6. oktobra.\nPrava tema je kako da se probije medijski mrak i razveje strah i apatija kod građana. Ne možemo da čekamo da se Vučićev režim ogadi spoljnom svetu, a to će da se desi pre ili kasnije, kazao je Ponoš.\nPonoš je istakao da su tema "javni servisi, koji više nisu javni, nego privatni u službi iste kamarile" kojoj su služili do 5. oktobra 2000. godine, i podsetio da je i tada "izgledalo da to ne može nikad da se promeni, pa se promenilo".\nPotpredsednik Narodne stranke je naveo da je vlast pokazala slabost obesmišljavanjem i gašenjem svih platformi za javni dijalog, od parlamenta do medija, jer režim nema šta da kaže, niti ima koga da isturi da učestvuje u stvarnom dijalogu.\n"Nakon što je napravio i prepravio svoje medije, svoje univerzitete i svoju opoziciju, režim je krenuo sada i u pravljenje svog nevladinog sektora", istakao je Ponoš, i kao primer naveo "Nacionalnu avangardu", koja je organizovala skup na kojem je službenik BIA Marko Parezanović naveo da najveću pretnju predstavlja delovanje spoljnog faktora preko pojedinaca iz opozicije, medija, sindikata...\nPonoš je naveo da je režim sada krenuo u političko instrumentalizovanje struke i to u aparatu sile.\n"Nadam se da će profesionalci u vojsci, policiji i BIA imati hrabrosti da se odupru ovoj vrsti pritiska i da neće pasti na slatka obećanja. Sveže su istorijske pouke i nadam se da su ih svesni", kazao je Ponoš.\nPonoš, koji je i bivši načelnik Generalštaba Vojske Srbije, ponovio je da će tužiti Vučića kao građanina, jer ga je nazvao špijunom, ali ne veruje da ima smisla tužiti ministra odbrane Aleksandra Vulina zbog iste optužbe.\n"Nikome nije važno šta Vulin govori, jer čak ni Vučić nije zapazio da je on ministar odbrane. Ne verujem da se Vulinu suđenjem može pomoći, aja mu želim sve najbolje", rekao je Ponoš.\nPonoš je naveo da je Vojska Srbije danas formalno profesionalna vojna sila, a suštinski je javno preduzeće kojim upravljaju "nesposobni i korumpirani partijski kadrovi koji resurse firme koriste za partijske i lične potrebe, a zaposlenima isplaćuju minimalac".\nĐurić: Ponoš je kukavica\nPotpredsednik Glavnog odbora Srpske napredne stranke Marko Đurić izjavio je da je Zdravko Ponoš "kapitulantska kukavica, koja je kao načelnik Generalštaba ribala cipele generalima država agresora na našu zemlju, a sada se junači šireći laži i mržnju prema predsedniku sopstvene zemlje".\nĐurić je u pisanoj izjavi naveo da su Dragan Đilas, Vuk Jeremić i Ponoš, služeći svakom stranom gospodaru za koga su mislili da može da ih očuva na vlasti, pošto su znali da ih građani neće, porobljavali Srbiju.\nMogu do sutra jadno i ružno da prete obračunima bez suđenja, kao što Ponoš "demokratski" preti ministru Vulinu, nikada se njihovo vreme neće vratiti, poručio je Đurić.\nPrema njegovim rečima, Ponoš i njegovi današnji koalicioni partneri bili su i ostali protagonisti politike rasparčavanja i uništavanja Srbije i bogaćenja na muci srpskog naroda, i nema tih para kojima se njihove biografije mogu oprati.\nBaš kao što su rasparčavali i uništavali Srbiju kada su bili na vlasti i zbog vlasti, to pokušavaju da čine i danas kritikujući svaki pokušaj saniranja štete koju su naneli sopstvenoj zemlji, ali time samo potvrđuju opšti utisak o njihovoj kriminalnoj i destruktivnoj istorijskoj ulozi, rekao je Đurić.\nPročitajte OVDE ko tvrdi da svi koji veruju u dobre namere EU su korisni idioti! Oni rade za neprijatelja, iako ih ne plaća!\nŠta Ponoš kaže o Savezu za Srbiju?


Poslovanje pijaca u Srbiji tokom pandemije korona virusa – JKP Subotičke pijace\nPoslovanje pijaca u Srbiji tokom pandemije korona virusa\nKoliko je zatvaranje pijaca, koje tokom proglašenog vanrednog stanja u zemlji u proseku nisu radile oko 30 dana, uticalo na poslovanje i promet ovih tradicionalnih mesta snabdevanja građana Srbije, govore i podaci Republičkog zavoda za statistiku. Naime, tokom prvih šest meseci 2020. godine promet poljoprivrednih proizvoda na pijacama u Srbiji bio je manji za 14,2% u odnosu na isti period lane, a ukupna vrednost prometa poljoprivrednih proizvoda na pijacama u Republici Srbiji u ovom periodu je bila 16,7 milijardi dinara, što je za oko 2,8 milijardi dinara manje u odnosu na 2019. godinu.\nUčesnici tematske rasprave , kojoj su prisustvovali i predstavnici Javnog komunalnog preduzeća “Subotičke pijace”, zaključili su da su pijace, kao izrazito važan kanal distribucije prehrambenih proizvoda, podjednako značajne i za nesmetano snabdevanje građana Srbije svežim životnm namirnicama, naročito povrćem i voćem.\nTo potvrđuje i podatak da je tržišni udeo prometa poljoprivrednih proizvoda na pijacama, u odnosu na prodaju i otkup proizvoda, poljoprivrede, šumarstva i ribarstva u Republici Srbiji u 2019. godini, bio 24,75%, što znači da je gotovo četvrtina poljoprivrrednih proizvoda plasirana na pijacama.\nZato je dosledna primena svih mera prevencije i dalje unapređenje bezbednosti kupovine na pijacama tokom pandemije korona virusa COVID-19, prioritet svih preduzeća koja se bave komunalnom delatnošću upravljanja pijacama.\nU saradnji sa Privrednom komorom Srbije, Poslovno udruženje “Pijace Srbije” će u narednom periodu raditi i na jačanju saradnje sa nadležnim državnim i organima lokalnih samouprava sa ciljem da obezbedi da pijace ostanu sigurni i dostupni kanali distribucije za poljoprivredna gazdinstva, odnosno bezbedna mesta snabdevanja za građane Srbije.


Ničić: Još dva lica pozitivna na COVID 19. Komunalnoj miliciji ŠVS izdaće nalog za rigoroznu primenu propisa - Glas Zaječara\nHome Društvo Ničić: Još dva lica pozitivna na COVID 19. Komunalnoj miliciji ŠVS izdaće...\nNičić: Još dva lica pozitivna na COVID 19. Komunalnoj miliciji ŠVS izdaće nalog za rigoroznu primenu propisa\nGradonačelnik Zaječara Boško Ničić, saopštio je putem društvene mreže fejsbuk da su još dva lica u Zaječaru pozitivna na korona virus. ŠVS kaže da je od danas obavezno nošenje maski u javnom prevozu, taksiju, prodavnicama, apotekama. ŠVS izdaće naredbu komunalnoj miliciji nalog za rigoroznu primenu propisa.\nPutem društvene mreže fejsbuk gradonačelnik Zaječara kazao je da su od danas obavezne maske na sledećim mestima.\n„Odlukom ŠVS Grada Zaječara, koja nijednog trenutka nije prestala da važi, STROGO JE PROPISANA OBAVEZA nošenja ZAŠTITNIH MASKI u javnom prevozu, taksi prevozu, prodavnicama, u objektima brze hrane u koje se ulazi po hranu, apotekama, javnim ustanivama i sl“.- saopštava Ničić.\nNičić ističe i to pošto je primećeno da OGROMAN BROJ građana i radnika pomenutih objekata to ne poštuje, na osnovu Zakona o zaštiti stanovništva od zaraznih bolesti, nadležnim inspekcijskim službama i pripadnicima komunalne milicije izdaće se, od strane ŠVS, nalog za rigoroznu primenu propisa.\n„Ovo se, pored nošenja maski, odnosi i na PROPISNE (a ne lažne i one koje se mogu zaobići) DEZO BARIJERE na ulazima u nabrojane objekte, zgrade kao i dezinfekciju vozila javnog prevoza i taksi prevoza“.- dodaje on.\nNičić je na kraju istakao da su još dva lica u Zaječaru pozitivna na virus COVID 19.\nPrethodni tekstJoš 102 novozaražena, jedna osoba preminula od korona virusa\nNaredni tekstVražogrnac ponovo pod vodom: mnoga domaćinstva posle jačeg pljuska potopljena


CRNE PROGNOZE Prihodi u privredi biće manji za 40 odsto - Srpskainfo\nNaše procjene su da će u aprilu promet privrede Srpske biti manji za oko 40 odsto. Za maj još tačno ne znamo; sve zavisi od mjera koje će biti na snazi u Srpskoj, ali više toga zavisi od narudžbi iz inostranstva – kaže za Srpskainfo Saša Trivić, predsjednik Unije udruženja poslodavaca RS.\n– Sve to će se odraziti i na budžet RS i budžete opština i gradova. Međutim, budžet RS za sada neće osjetiti manjak novca zbog posljednjh zaduživanja, ali hoće lokalne zajednice, koje se uglavnom finansiraju od potrošnje, odnosno od PDV – kaže Trivić.\n– Podaci o naplati javnih prihoda u martu pokazuju da smo, nakon nekoliko godina konstantnog rasta naplate javnih prihoda u RS, došli u situaciju da bilježimo smanjenje prihoda isključivo usljed sveopšte situacije u vezi s korona virusom, mjera Republičkog kriznog štaba, koji je zabranio i ograničio rad određenih djelatnosti, ali i odgađanja plaćanja poreskih obaveza poreza na dobit i poreza na dohodak – navode za Srpskainfo u Poreskoj upravi RS.\nVLADA SRPSKE PRIHVATILA ZAHTJEV Pomoć za privrednike koji su u aprilu radili smanjenim kapacitetom\nKako se virus korona odrazio na privredu i građane na samom početku pandemije pokazuje i to da je samo u prvih deset dana aprila čak 3.172 korisnika kredita podnijelo zahtjev nekoj od banaka u RS za “privremeni” moratorijum na otplatu ukupno 617 miliona KM kredita. Odgodu plaćanja kredita zbog otežanog poslovanja tražili su uglavnom privrednici iz sektora trgovine, prerađivačke industrije i saobraćaja.\n– Mnogi od njih će u maju morati da obustave poslovanje. Oni koji su radili sa inostranstvom već znaju da prije juna ne mogu očekivati nastavak saradnje s ino partnerima – kažu u Privrednoj komori RS.\n– Rebalansom budžeta bi bio prikazan očekivani pad prihoda. Nakon rebalansa bi se moglo govoriti o daljoj stabilnosti budžeta, a poželjeno bi bilo da bude urađen u maju – naglasio je Krajišnik.\nDruštvo analizaPrihodiPrivredaRebalans budžeta


Da li je počela predizborna kampanja u BiH? – Banjaluka24\nIako se opšti izbori održavaju u oktobru 2022. godine, predstavnici vlasti ne štede riječi kada je u pitanju opozicija. Posljednji primjer je izjava predsjednika SNSD-a Milorada Dodika u kojoj je rekao da opozicija želi sahraniti Republiku Srpsku. Analitičari kažu da se ovakva retorika može svrstati pod nezvaničan početak predizborne kampanje.\nDa su velike političke partije u Republici Srpskoj započele pripremu terena za opšte izbore naredne godine, dokaz je oštra retorika koja dolazi iz redova SNSD-a. Analitičari kažu da je to postalo kontituitet u političkom spinovanju koje se na sličan način dešava više od 10 godina. Izjava da pobjeda opozicije znači sahrana Republike Srpske je preoštra i neprimjerena čak i ako dolazi od Dodika, smatra struka, ali nije iznenađujuća.\n„Apsolutno je preoštro. To je jedna vrsta diskreditacije opozicije, ali mislim da je bila direktno izazvana kritikama koje su opozicione stranke uputile zbog vojnih vježbi koje su se odvijale na Manjači. To znači da ste morali izaći sa nečim mnogo šokantnijim što možda i nema neku vrstu argumentacije da biste neutralizovali ove kritike koje su se ticale NATO vježbi“, kaže Tanja Topić, poltički analitičar.\nNa osnovu posljednjih izjava, kažu politikolozi, već je jasno kako će izgledati kampanja prije izbora naredne godine i kakva će retorika da dominira u tom periodu.\n„Posljednjih nekoliko izjava Milorada Dodika i funkcionera SNSD-a nas upućuju na zaključak da će čitava predizborna kampanja biti zasnovana na ovim temama i idejama, a to je opozicija u RS je izdajnička, ukoliko oni dođu na vlast RS više neće postojati, da će biti ukinute njene institucije i sve ono što ide uz tu priču“, kaže Velizar Antić, politikolog.\nPolitikolozi upozoravaju da su najveći neprijatelji bilo koje države oni koji pljačkaju javni novac, uništavaju njenu ekonomiju, zatvaraju vrata za obrazovane i sposobne kadrove, a zapošljavaju stranačke vojnike čime dopinose odlasku stanovništva u inostranstvo. Ipak, mnogi su u političkim prepucavanjima koja traju godinama i zagađuju javni prostor, na to zaboravili.\n„Kao prioritet stavljena je na vrh sama RS. U međuvremenu smo postali najsiromašniji prostor u Evropi, desetine hiljada ljudi napustili su ovaj prostor, ekonomski pokazatelji su loši ali upravo da biste sve te loše stvari prikrili vi iz ladica vučete ovu priču da se ne biste u javnosti suočili sa sopstvenom krivicom i udjelom u takvom stanju“, smatra Topić.\n“Ova garnitura je na vlasti u RS 15 godina, nemaju rezultate ni u ekonomiji, katastrofalno su se ponašali u ovoj čitavoj pandemiji virusa korona, vakcinacija kasni. Na sve probleme koji brinu narod RS oni imaju jako loše odgovore i nemaju ništa novo da poruče osim priče o izdajnicima i patriotama”, kaže Antić.\nPostavlja se pitanje, kažu stručnjaci, da li će ovakva retorika zaista u tolikoj mjeri uticati na birače na opštim izborima 2022. godine, jer su građani Republike Srpske sada suočeni sa sve većim izazovima koji se tiču njihovog života, zdravlja i egzistencije na ovim prostorima.


U SRBIJI NOVA OBAVEZNA VAKCINA: Davaće se deci u domovima zdravlja počev od 2. aprila!\nIzvor\tKurir.rs/Blic/Sonja Todorović\tmart 21, 2018\nMinistar zdravlja Zlatibor Lončar izjavio je da nema drugog leka za male boginje osim vakcinacije\nDrugi ponuđač, sa kojim je RFZO sklopio ugovor je Pfajzer. Ovaj farmaceutska kuća obezbediće 4.500 doza cepica za decu koja su u posebnom riziku, po ceni od 24.325.200 dinara bez PDV -a.\nOno što stoji u konkursnoj dokumentacije jeste da oba ponuđača, sa kojima je ugovor potpisan, moraju do 29. marta isporuče 41.250 šriceva za obavezu vakcinaciju, odnosno 2.500 doza za decu oja su u posebnom riziku, kako bi imunizacija krenula 2. aprila.\nKo će dobijati vakcinu\nKako će se vakcina davati\nInače, u Srbiji je još u oktobtu prošle godine trebalo da bude uvedeno ovo cepivo. Novac je bio glavni uzrok za odlaganje prelaska ove vakcine iz preporučenih u obavezne, iako je nesporno da je medicinski opravdano da je primi što više dece.\n« Zaštićen uzbunjivač iz opštinske uprave u Prokuplju Stižu strože kazne, evo šta čeka vozače »


Diploma „Užice“ pretraga dnevnika – Radio klub YU1ABH/YT2W\nDiploma „Užice“ pretraga dnevnika\nOvde možete proveriti koliko ste veza koje se broje za diplomu „Užice“ uradili i koliko ste poena osvojili. Ukucajte svoj pozivni znak i kliknite na dugme za pretragu.\nZa osvajanje diplome potrebno je sakupiti odgovarajući broj poena i to:\n– stanice iz Srbije treba da sakupe najmanje 6 poena,\n– stanice iz Evrope treba da sakupe najmanje 4 poena,\n– stanice iz sveta treba da sakupe najmanje 3 poena.\nUkoliko ste sakupili dovoljno poena, zahtev za izdavanje diplome možete poslati preko obrasca na sajtu.\nUkoliko pretraga ne pokazuje neke veze koje ste održali, najverovatnije još nisu pristigli logovi nedostajućih stanica. Sačekaje da se log ažurira a možete i kontaktirati stanice čije veze nedostaju da je podsetite da pošalje svoj dnevnik veza.\nDiploma "Užice 2016" pretraga dnevnika\nDiploma "Užice 2017" pretraga dnevnika\nDiploma "Užice 2016"


RTS :: Četrnaest porodica ostalo bez krova nad glavom nakon požara u Baču, opština obećava pomoć\nHronika Četrnaest porodica ostalo bez krova nad glavom nakon požara u Baču, opština obećava pomoć\npetak, 23. okt 2020, 11:22 -> 19:48\n"Mi smo siromašni. Apsolutno smo možda najsiromašnija ekonomija u Baču, sada samo baš ono... Zima ide u najgorem trenutku nam se desilo. Da čovek ne može da poveruje", žali se Andrija Surop.\n"Izgoreo mi je novi usisivač što mi je muž digao na kredit, na tri rate sam ga isplatila. Novi televizor. Tri kauča, regal, dva ormara robe, tepih. Sve mi je izgorelo. Nemam ništa da obučem", priča Ljubica.\nIzgorelo joj je i 30.000 dinara: "Što sam išla u grupu od metlica, od jagoda, od paprike. Skupljala sam za mene i za dedu da imamo preko zime."\nZa porodice koje su ostale bez krova nad glavom pronađen je privremeni smeštaj u karate klubu u Baču. Crveni krst Vojvodine obezbedio je ležajeve, ima ih preko 30, a takođe obezbeđena su i sredstva lične higijene, hran i odeća, jer ovi ljudi su ostali bez svega što su imali.\n"Bićete svedoci da ćemo u što skorije vreme započeti izgradnju novog objekta gde će ljudi koji su noćas izgubili svoj dom dobiti novi odgovarajući objekat", obećava predsednik Opštine Bač Steva Panić.


U ambasadi Republike Srbije 10.10.2018 supruga ambasadora i ambasador su ugostili žene članice Woman Association of Cairo. WA je zajednica žena koje govore engleski jezik, svih nacionalnosti, godina, veroispovesti koje učestvuju u društvenim i kulturnim aktivnostima. Ona pruža informacije o državi prijema, Egiptu, i državama svih učlanjenih žena. WA pruža svoj doprinos lokalnim dobrotvornim organizacijama kako bi se ukazala pomoć onima kojima je ona neophodna. Uz prijatne zvuke klavira, srpskih i internacionalnih specijaliteta, gošće su upoznate o srpsko-egipatskim odnosima za poslednjih 110 godina. Među članicama WA su i žene drugih ambasadora. U toku dana su pristizale tople reči zahvalnosti u vezi sa dobro organizovanim prijemom.\nGS MSP V. Odalović, u periodu od 5. do 8. oktobra 2018. godine, boravio u radnoj poseti Ambasadi RS u Kairu. Poseta je realizovana u cilju sagledavanja aktivnosti na planu izgradnje "novog administrativnog centra" (New Capital of Egypt) u blizini Kaira i eventualnog preseljenja Ambasade. Poseta i obilazak mega-projekta egipatske Vlade -izgradnje "novog administrativnog grada", realizovana je 7. oktobra o.g, a u njega bi, kako je planirano, trebalo da bude izmešteno oko 5 miliona stanovnika, uključujući predsednika i predsedništvo, parlament i Vladu, sva ministarstva i administrativni aparat AR Egipat, uključujući i planirano preseljenje svih DKP. Očekuje se da odluka o preseljenju DKP-a bude doneta u što skorije vreme.\nGS MSP V. Odalović je tokom dvodnevne radne posete Egiptu upoznat i sa aktuelnim stanjem objekta u kome se nalazi Ambasada RS u Kairu, koja je u vlasništvu RS, i predstavlja objekat od posebnog istorijskog i kulturološkog značaja za RS. Dogovoreno je da se, uz saglasnost MSP, u fazama sprovedu aktivnosti na planu restauracije i rekonstrukcije prostorija i objekta Ambasade, uz podršku srpskih donatora, koji su i u ranijem periodu učestvovali u sličnim aktivnostima Ambasade RS u Kairu.\nVeliki Imam, Ahmed Al- Tajeb je istakao tokom susreta sa ambasadorom R. Srbije, Jugoslavom LJ. Vukadinovićem da Al-Azhar ne žali truda da služi svim Muslimanima širom planete, izražavajući spremnost da podrži i muslimane u R. Srbiji na kulturnom, naučnom i religioznom polju i u tom kontekstu obećao povećanje broja stipendija za studente iz Srbije da pohađaju Al-Azhar i da pored učenja veronauke određeni broj može pohađati i studije društvenih nauka. Veliki Imam je izrazio spremnost da uputi imame Al-Azhara u R. Srbiju kako bi sprovodili posebne programe koji se odnose na načine reagovanja u posebnim okolnostima i suočavanju sa problemima.\nAmbasador R. Srbije u Kairu je izrazio posebno zadovoljstvo i privilegiju da ima ukazanu čast da upozna Velikog Imama, Ahmeda Al-Tajeba, jednog od najvećih religioznih simbola u islamskom svetu, istakavši da R. Srbija ovim ima mogućnost da od Al Azhara u naučnom i savetodavnom smislu pruži vernicima muslimanske veroispovesti u R. Srbiji učenje izvornog islama prema Al Azharovom učenju, posebno što je 2018., jubilarna i obeležava 150 godina postojanja islamske zajednice u R. Srbiji.


Kompanija “Bosnet Group” donirala MUP TK-a 3 službena psa – Ministarstvo unutrašnjih poslova Tuzlanskog kantona\nVijesti Objavljeno: 10 avg u 14:10\n“Riječ je o vrijednoj donaciji dobre pasmine pasa belgijski ovčar, vrijednosti cca. 2000 eura po jednom psu i mi se nadamo nastavku dobre saradnje sa firmom “Bosnet”. U narednom periodu slijedi obuka ovih pasa od strane naših instruktora i vodiča pasa, nakon čega će psi pomagati policiji u otkrivanju eksploziva i narkotičkih sredstava” - izjavio je policijski komesar Fadil Šljivić.\n“Kompanija Bosnet je prva i jedina fabrika u BiH koja se bavi proizvodnjom hrane za kućne ljubimce i jedna je od najsavremenijih u Evropi. Obzirom da našu hranu koriste sve institucije u BiH, mi smo se odlučili na generalni projekat nabavljanja pasa i pomaganja određenim institucijama. Poslat je cirkularni dopis institucijama na koji je MUP TK-a zainteresovano odgovorio, te smo ostvarili ovu saradnju” - izjavio je Samir Lagarija, direktor Bosnet Group.


Datum kreiranja: četvrtak, 22 april 2010 14:10\nDa biste imali pravi doživljaj potrebno je da odgledate video zapise, a pre toga evo nekih slika i screen shotova.\nNa ovoj ilustraciji se porede rezolucije slika SDO sa onima do kojih je dosegla ranija tehnologija. Kao što vidite, nekada moćni, čuveni evropski SOHO je postao prilično sitan u odnosu na SDO. Naravno, ta opservatorija je odavno upisana krupnim slovima u istoriju izučavanja Sunca (inače, lansirana je 1995. i davno je premašila planirani radni vek).\nA sad pogledajte filimiće:


Tanjug 5. oktobra 2021. 14:45\nAMSTERDAM, 4. oktobra ( Tanjug) – Evropska agencija za lekove (EMA) obavila je danas da je treća doza „Fajzerove“ vakcije za osobe između 15 i 55 godina, uzeta najmanje šest meseci nakon druge doze, „bezbedna i daje značajan skok anitetela“ u odnosu na ona koja su postojala nakon druge doze.\nDoktor Marko Kavaleri, ispred EMA, navodi i dalje nema „jasne preporuke“ oko toga kada i ko bi trebalo da primi buster dozu, a da takva odluka treba da se donese na osnovu dostupnih epidemiloških informacija i podataka o efikasnosti i bezbednosti vakcine.\n„Trenutno su miokarditis i perikarditis osnovni bezbednosni rizici povezani sa mRNA vakcinama i to naročito posle drudge doze. Važno je napomenuti da je većina ovih slučajeva blaga, a da rizik od njihove pojave nakon treće doze još nije dokazan“, napominje Kavaleri.\nU EMA navode da je važno „buster dozu kod osoba sa normalinim imunološki sitemom i dodatnu dozu za osobe sa oslabljenim imunološkim sistemom“.\n„Treća doza vakcina Komirnati (Fajzer) i Spajvaks (Moderna) može se dati osobama starijim do 12 godina sa jako oslabljenim imunološkim sistemom najmanje 28 dana nakon druge doze“, kaže Kavaleri.\nOn dodaje da studije vakcina ”Fajzera” i ”Moderne” pokazuju da kod osoba podvrgnutih transplantaciji organa treća doza izaziva stvaranje zadovoljavajućeg nivoa antitela koja su mogla izostati nakon druge doze.\n”Upotreba treće doze je ograničena samo na visoko imununo kompromitovane osobe jer nema jasnih dokaza da lakši imunokompromitovani pacijenti mogu imati koristi od treće doze. Iako još nema direkrinih dokaza, očekuje se da treća doza poveća zašstitu bar kod nekih od ovih pacijenata”, zaključuje Kavaleri.\nBorelj: Predsednički zbori 7. novembra biće lažni\nBorelj: Nece biti razgovora sa Iranom o nuklearnom sporazumu\nŽozep Borelj: „Neće biti razgovora sa Iranom o…\nPodgorica: Održan protest ispred zgrade Vlade Crne Gore\nRim: Izlozba “Srbija i Vatikan” – Vazni odnosi sa Sv.…


Fudbal: Smederevo – Jagodina 2:1 – Semendria\nFudbal: Smederevo – Jagodina 2:1\n12. maj 2013. SPORT – “Večiti” beogradski rivali Partizan i Crvena zvezda ostvarili su minimalne pobede u mečevima 27. kola JSL, uoči derbija koji će verovatno odlučiti šampiona.\nPartizan je u Kragujevcu pobedio Radnički golom Saše Ilića u 69. minutu, dok je Zvezdi trijumf nad OFK Beogradom doneo Nenad Milijaš iz penala u 66. minutu.\nIznenađenje kola bila je pobeda Smedereva nad Jagodinom sa 2:1, Hajduk je savladao BSK sa 3:0, Spartak i Donji Srem su remizirali (1:1) kao i Rad i Javor (2:2), a Sloboda savladala Radnički Niš sa 1:0.\nPromena u vrhu tabele nema pred večiti fudbalski derbi.Partizan je uprkos bledoj partiji uspeo da iz Kragujevca odnese bodove, a trener ‘crno-belih’ Vuk Rašović smatra da je njegov tim trebalo drugačije da odigra, ali da je pobeda najvažnija.\nCrvena zvezda takođe nije impresionirala igrom protiv OFK Beograda, ali je uspela da ostvari pobedu. Šef stručnog štaba ‘crveno-belih’ Rikardo Sa Pintu istakao je da je ponosan na svoje igrače i njihov napor da se trijumfuje u veoma teškoj utakmici.\nU ostalim mečevima u subotu pobede su ostvarili Hajduk, Smederevo i Sloboda, dok su bodove podelili Spartak i Donji Srem, te Rad i Javor.\nPoslednja utakmica 27. kola igra se u Novom Pazaru, gde domaći tim očekuje Vojvodinu, od 17.00.\nSekulić 48, Veselinović 53, Adamović 63\nDespotović 12p – Damnjanović 84p\nMilosavljević 3, 65 – Stojanović 55p\nMilošević 62, Đurđević 92p – Onjilo 40, Josović 90\nCrvena zvezda – OFK Beograd 1:0\n17:00 Novi Pazar – Vojvodina\n1. Partizan 27 20 4 3 63:16 64\n2. Crvena zvezda 26 20 2 5 54:29 62\n4. Jagodina 27 13 4 10 30:24 43\n5. Rad 27 11 8 8 29:23 41\n6. Sloboda 27 9 12 6 33:33 39\n7. OFK Beograd 26 11 5 10 27:27 38\n8. Spartak 27 9 8 10 35:31 35\n9. Hajduk 27 8 8 11 32:31 32\n10. Donji Srem 27 8 7 12 25:31 31\n11. Radnički Niš 27 8 7 12 25:38 31\n12. Javor 27 8 6 13 34:35 30\n13. Novi Pazar 26 6 9 11 23:34 27\n14. BSK 27 7 5 15 23:54 26\n15. Radnički 1923 27 5 9 13 20:34 24\n16. Smederevo 27 3 6 18 14:43 15\n« Policija čuva i pelene


Završeno drugo karate takmičenje pod nazivom "Prvak Sarajeva". | Javno preduzeće za upravljanje, zaštitu i održavanje objekata u vlasništvu Općine Novi Grad Sarajevo “LOKOM” d.o.o. Sarajevo - JP” LOKOM” d.o.o. Sarajevo - Lokom.ba\nTurnir predstavlja inovativni model takmičenja u Bosni i Hercegovini i šire jer podrazumijeva organizaciju samo ekipnih mečeva u borbama i katama.\nOvaj vid manifestacije je vrlo atraktivan za simpatizere sporta i javnost, jer fokus turnira nije na pojedincima već na ekipi odnosno klubu/zemlji koju ta ekipa predstavlja.\nSamim tim, uzbudljiva i užarena atmosfera će vladati tokom cjelokupnog turnira, gdje će takmičari i publika ostvariti posebnu povezanost i ponijeti nezaboravne uspomene.\nPosebno nam je zadovoljstvo što smo ove godine uspjeli obezbijediti vrijedne nagrade za najuspješnije učesnike, te će tako najbolja ekipa iz svake kumite kategorije osim pehara, medalje i diplome osvojiti i novčanu nagradu u iznosu od 100 KM.\nUkupni fond nagrada je 1.200 KM. Na ovaj način želimo posebno nagraditi najbolji ekipni rad u borbama i stimulisati takmičare da u budućnosti budu što bolji.\nOrganizacija samog turnira ne bi bila moguća bez podrške glavnih sponzora: Federalno ministarstvo kulture i sporta, Ministarstvo kulture i sporta KS, Općina Novi Grad i BH Telecom, te brojnih drugih pouzdanih partnera.\nTakmičenje će se održati u novoizgrađenoj dvorani OŠ "Umihana Čuvidina"\nPosjete : 386


- Saobraćajno tehničko uređenje kruga fabrike, poslovnih objekata i magacina -\nProjektovanje / Saobraćajno tehničko uređenje kruga fabrike, poslovnih objekata i magacina\nUređenje saobraćajnih površina u krugu fabrike implementacijom saobraćajno tehničkih mera. Uređenje obuhvata sledeće elemente:\nuređenje saobraćajnica u krugu fabrike\nuređenje stacionarnog saobraćaja\nuređenje pešačkih tokova\nuređenje režima saobraćaja\nuređenje požarnog puta\nuređenje vođenja saobraćaja u krugu fabrike\nuređenje magacinskih prostora\nuređenje pristupnih puteva do fabrike\nizvršiti prikupljanje podataka\nanalizu opasnih mesta\nizrada preliminarnog grafičkog i tekstualnog dela projekta\nOverena izjava odgovornog projektanta da je projekat urađen u skladu sa važećim standardima, Pravilnicima, Zakonima i podzakonskim aktima koja se odnose na projekte saobraćajne signalizacije\nanaliza lokacije fabrike\nSAOBRAĆAJNO TEHNIČKO UREĐENJE MAGACINA\nObeležavanje i označavanje saobraćajno-manipulativnih površina u skladišnom sistemu predstavlja jednu od zaštitnih mera.\nRadni prolazi, manevarske površine i saobraćajnice u skladištu moraju biti slobodni od različitih prepreka ili otpadaka, održavani u dobrom stanju bez oštećenja ili prolivenih tečnosti, koji bi ugrozili bezbednost, adekvatno dimenzionisani, na način da se omogući bezbedno kretanje, ali pored svega ovoga moraju takođe biti i vidno obeleženi, kako bi se omogućila bolja uoĉljivost. Na nepreglednim mestima ukrštanja unutrašnjih saobraćajnica veliku pomoć može pružiti postavljanje konveksnih ogledala. Znaci upozorenja, postavljeni na kritičnim i nepreglednim mestima mogu, takođe u značajnoj meri povećati bezbednost.\nMasovna primena pretovarnih sredstava i opreme u skladištu, koji se kreću po saobraćajnim površinama u skladištu, posebno viljuškara, uslovila je veliki broj nezgoda sa različitim posledicama. Prema iskustvima osnovni pravci povećanja bezbednosti rada ovih sredstava sastoje se u pravilnoj obuci i inoviranju znanja rukovaoca viljuškara kao i u stalnoj kontroli realizacije procesa. Sa druge strane, značajno poboljšanje može se postići primenom adekvatne horizontalne i vertikalne signalizacije.\nIZVOD IZ PRAVILNIKA O TEHNICKIM NORMATIVIMA ZA ZAŠTITU SKLADIŠTA OD POŽARA I EKSPLOZIJA\nPut za evakuaciju iz skladišta prema bezbednom prostoru mora da bude: neprekidan, ravan sa što manje krivina, uvek slobodan i nezakrcen. Smer prema izlazu za evakuaciju oznacava se na podu, strelicama žute boje. Put za evakuaciju mora biti najmanje širine 0,8 m i ogranicen svetlozelenim trakama širine 10 cm.


KulturniK: Rade Šerbedžija Posle kiše\nRade Šerbedžija Posle kiše\nRade Šerbedžija i orkestar „Zapadni kolodvor“ održaće koncerte u Beogradu (Narodno pozorište) i Nišu (Dom vosjke Srbije) pod nazivom „Poslije kiše“ kojima obećavaju večeri dobre muzike i romantičnih stihova. Karte su već u pordaji po ceni od 1200-3000 dinara,\npošto je u pitanju manji prostor od Sava centra.\nTim povodom u petak 24.noveembra 2017. u muzeju Narodnog pozorišta u Beogradu održana je konferencija za novinare povodom predstojećeg koncerta Radeta Šerbedžije koji će se održati 26. decembra na sceni istog pozorišta. Šerbedžija je izrazio zadovoljstvo što ovaj put nastupa baš na pomenutoj sceni i prisetio se gostovanja sa ulogama koje je imao na istoj (Ričard III i Per Gint).\nŠerbedžija je tim povodom najavio i gošću iznenađenja koja peva srpske izvorne pesme a koju je našao preko Jutjuba.\nPozdravio je i hrvatskog ambasadora koji je njegov prijatelj sa kojim igra tenis kada je u Beogradu.\nU pratnji će mu biti stalna postavka orkestra "Zapadni kolodvor" koji broji sedam članova. Trebao je da na koncertu bude i njegov sin Danilo ali najverovatnije neće zato što ima zakazan termin rađanje njegovog sina. Na koncertu je najavio i neke nove pesme. Najavljen je i koncert u Nišu. Osim akustičarskog zvuka na ovom koncertu će se više čuti i zvuk električne gitare pošto su mu muzičari rekli da mu je sada glas jači i dublji pa da bi to bio pravi spoj, tom stavu se pridružio i Raka Marić za koga Šerbedžija dodaje da osim što organizuje koncerte mega zvezda da je ovaj put rešio da podži i jednog manjeg umetika.\nTema konferencije je bila i promocija nove zbirke pesama "Posle kiše". Promocija će se održati istog dana kad i koncert u prostoru koji će naknadno biti određen i objavljen. Nova zbirka pesama nosi isti naslov kaokoncert "Posle kiše". Tematika ove knjige otpočinje tamo gde završava poslednji kadar za njega i njegovu karijeru jako bitnog filma "Pre kiše" Milča Mančevskog iz 1994. godine. Pomak od tada do danas vidi već u tome što dišemo i što smo tu, optimista je ipak iako smatra da živimo vremena i časove koje nismo zaslužili. Knjiga je nastavak prvog autobiografskog zapisa „Do poslednjeg daha“(izdavači: “Nova Knjiga”, Podgorica i “Kosmos Izdavaštvo”, Beograd.).


Potpisan Sporazum o unapređenju izbornih uslova – Objektivni\nPočetna/Iz minuta u minut/Potpisan Sporazum o unapređenju izbornih uslova\nPredsednik parlamenta Ivica Dačić i članovi Radne grupe za međustranački dijalog bez posredovanja stranaca potpisali su danas Sporazum o unapređenju izbornih uslova.\nObraćajući se novinarima po potpisivanju sporazuma, Dačić je kazao da je dogovoreno da se izborni uslovi poboljšaju i da se otkloni svaka mogućnost da bilo ko „baci ljagu na Srbiju“.\n„Želja nam je da izbori proteknu u demokratskoj atmosferi“, rekao je Dačić.\nOn je naveo da se tim sporazumom ne dira dogovor koji je postignut sa evroparlamentarcima, kao što je formiranje privremenog tela za kontrolu medija i proširenje Republičke izborne komisije (RIK). Predsednik parlamenta je pozvao opozicione stranke da do ponedeljka, 1. novembra predlože ljude koji će biti članovi privremenog regulatornog tela za medije.\nDogovoreno je da građanima Srbije na Kosovu i Metohiju bude omogućeno da ostvare „Ustavom zagarantovano“ izborno pravo u saradnji sa Misijom OEBS, kao i da najmanje jedan član svakog biračkog odbora na Kosovu i Metohiji bude izabran na predlog opozicione izborne liste.\nSporazum predviđa i da šest od 23 člana stalnog sastava Republičke izborne komisije (RIK) izabere parlament na predlog opozicije, ; pri čemu će tri člana predložiti one stranke koje su učestvovale u dijalogu bez stranog posredovanja a preostalu trojicu stranke koje su učestvovale u razgovorima pod pokroviteljstvom Evropskog parlamenta (EP).\nU cilju sprečavanja nepravilnosti u radu biračkih odbora predviđeno je da u zakonu o izboru narodnih poslanika i u aktima RIK-a treba „posebno naglasiti da je zabranjeno da se na biračkom mestu koriste paralelni spiskovi i mobilni telefoni“ kao i da na biračkom mestu mogu boraviti samo članovi biračkog odbora, akreditovani domaći i strani posmatrači i građani koji su došli da glasaju.\nCenzus će i na predstojećim izborima biti tri odsto a dogovoreno je i da izmenama zakona o sprečavanju korupcije treba predvideti da 10 dana pre dana glasanja „mediji ne mogu izveštavati o zvaničnim javnim skupovima na kojima se otvaraju infrastrukturni i drugi objekti, odnosno obeležava početak gradnje takvih objekata ako na tim skupovima učestvuju javni funkcioneri koji su kandidati za predsednika Republike, poslanike i odbornike“.\nU oblasti medija, dogovoreno je osnivanje Privremenog nadzornog tela kao ad hok tela Vlade Srbije čije će nadležnosti, između ostalog biti praćenje medija i sprovođenje preporuka za privatne emitere sa nacionalnom pokrivenošću.\nTo telo će imati 12 članova od kojih će šest predložiti REM a preostale predsednik parlamenta posle konsultacija sa opozicionim strankama pri čemu će po tri člana predložiti stranke koje su odbile strano posredovanje, odnosno one koje su učestvovale u dijalogu pod pokroviteljstvom EP.\nPrimenu sporazuma pratiće Kontrolno telo međustranačkog dijaloga u čijem će sastavu, pored potpisnika dokumenta, biti i predstavnici Vlade Srbije, Ministarstva državne uprave i lokalne samouprave, RIK-a kao i tri predstavnika „drugih opozicionih stranaka koje za to pokažu interes“.


- Ova 2016. godina bila je jedna od najuspešnijih u istoriji srpske košarke, osvojene su dve olimpijske medalje u Riju, srebro za muškarce i bronza za žene. A još nije gotovo, može da bude i bolja jer počinje Evropsko prvenstvo za juniore u Turskoj - izjavio je Rakočević.\n- Pred nama su dva Evropska prvenstva, za muskarce i žene, mislim da će muška ekipa bit još jača nego ove godine, tako da očekujemo napad na zlato.\n- Imamo dobru ekipu, dobrog trenera, očekujemno dobar rezultat, a osnovni cilj je da budemo među prvih pet da bismo se plasirali na Svetsko prvenstvo naredne godine. Volim da se vratim u Tursku gde imam dosta prijatelja, igrao sam dve godine u Efesu - poručio je Rakočević.


Ponovio je da je neistinita vest da se brzi voz "Soko" zapalio\nMinistar građevinarstva, saobraćaja i infrastrukture Tomislav Momirović apelovao je, povodom kamenovanja brzog voza "Soko" u Kamendinu, da građani čuvaju imovinu Srbije jer je, kako kaže, to njihova imovina i istakao da je država mnogo investirala u prugu i vozove.\nMomirović je rekao da se ne može tako odnositi prema "narodnoj imovini" i da vozovi pripadaju svim građanima Srbije, a da su karte koje plaćaju investicija u održavanje pruge i vozova\n-Ovo je neprijatna informacija, nije prvi put, dešavalo se da se runira u Beovoz, da se ruiniraju autobusi. Nismo toliko bogata zemlja da bismo to sebi smeli da dozvolimo. Ulažemo ogroman napor da bismo održali niske cene karata, a onda dobijemo ovakve informacije- rekao je Momirović za Tanjug.\nPonovio je da je neistinita vest da se brzi voz "Soko" zapalio i objasnio da je na jednom od 64 dnevna polaska na relaciji Beograd - Novi Sad, umesto voza "Soko" ubačen voz niže klase.\n-U pitanju je trivijalnost od koje je napravljena "bajka" sa požarom, vatrogascima... Voz je imao kašnjenje od šest minuta, to ne sme da se dešava i to ne opravdam, moramo da radimo na komunikaciji i na mnogim drugim stvarima - rekao je Momirović.\nNaveo je da se za dva meseca vozom na relaciji Beograd-Novi Sad prevezlo više od 300.000 putnika i dodao da je to "neverovatan uspeh".\nKarta od 1.juna 400 dinara\n- Želimo da podržimo radnike, da ljudi osete benefite saobraćajne infrastrukture i na lokalnom nivou - rekao je ministar.\n"Železnica će u Srbiji izgledati kao u Švajcarskoj, Nemačkoj, treba nam još nekoliko godina, ali mislim da sada svi mogu da vide ozbiljnost pristupa koji imamo pri realizaciji ovih investicija", kazao je Momirović.\nNe zaboravite! Od danas brzom prugom Beograd- Novi Sad čak 64 polazaka dnevno\nU Zemunu spremna infrastruktura za brzu prugu do Novog Sada: Od Batajnice do Stare Pazove voz će juriti 200 kilometara na sat\nKo namerno ošteti voz "Soko" čeka ga kazna zatvora od osam godina! (FOTO)\nvoz soko pruga Železnica Srbije karte cene Momirović Tomislav


Završeno obeležavanje Dana sećanja na žrtvu Vukovara – Krstarica\nZavršeno obeležavanje Dana sećanja na žrtvu Vukovara\nTanjug 18. novembra 2021. 14:58\nVUKOVAR – U Vukovaru je danas završeno obeležavanje Dana sećanja na vukovarsku žrtvu, u kojem je učestvovao državni vrh i hiljade građana, značajno više nego prošle godine, ali i pripadnici HOS, koji su nosili crne zastave sa grbom te jedinice, čiji je sastavni deo ustaški poklič „za dom spremni“.\nKolona sećanja u kojoj su bili šef hrvatske države i premijer, Zoran Milanovic i Andrej Plenković, kao i predsednik sabora Gordan Jandroković, ministri, gradonačelnik Ivan Penava i potpredsednik vlade Bori Milošević, prošetala je od Bolnice u tom gradu do Memorijalnog centra, gde su položeni venci i upaljene sveće.\nUprkos preporukama struke da se ne ide u Vukovar zbog loše epidemiološke situacije, ne samo da je na komemorativnom skupu učestvovalo više građana u odnosu na prošlu godinu, već je mali broj bio onih koji su nosili masku.\nKao i prošlih godina Kolonu secanja predvodili su vukovarski branitelji i clanovi porodica žrtava, ubijenih i nestalih.\nNakon dolaska na Memorijalno groblje žrtava iz Domovinskog rata, gde je molitvu predvodio nadbiskup đakovacki i osjecki, metropolit Juro Hranic, vence su položili i svecu upalili hrvatski zvaničnici.\nMisu zadušnicu na groblju je predvodio pomocni biskup zagrebacki, monsinjor Ivan Šaško.\nBitka za Vukovar trajala je gotovo tri meseca tokom 1991., a potpuno je okončana mirnom reintegradijom hrvatskog Podunavlja, 15. januara 1998.


Partnerstvo | Roditeljska linija\nRoditeljska linija je uspostavljena u okviru programa „Zaštita prava djeteta kroz pozitivno roditeljstvo“, koji sprovodi NVO Roditelji u saradnji sa predstavništvom UNICEF-a u Crnoj Gori i uz finansijsku podršku Evropske unije. Ministarstvo rada i socijalanog staranja podržalo je uspostavljanje Roditeljske linije.\nOvaj program dio je višegodišnje regionalne inicijative čiji je cilj unaprjeđenje zaštite djece od nasilja i socijalna inkluzija djece sa smetnjama u razvoju, a realizuje se kroz partnerstvo UNICEF-a i Evropske unije i vlada sedam zemalja u procesu pridruživanja EU.\nPartneri Linije su\n– Crnogorski Telekom\n– Telenor doo Podgorica\n– Društvo za telekomunikacije Mtel\n– Telemach Podgorica\nkoji su omogućile da Linija bude besplatna krajnjim korisnicima – roditeljima/starateljima, bez obzira sa koje mreže pozivaju.\nPartner Linije je i Agencija za elektronske komunikacije i poštansku djelatnost koja je oslobodila operatere regulatorne naknade.\nRad Roditeljske linije u dijelu njene promocije i predstavljanja građanima podržavaju:


Smještena na samom ulazu u Jadran, preciznije na 42˚05’ sjeverne geografske širine i 19˚05’ istočne geografske dužine, na razdaljini od 976 nautičkih milja (nm) do Sueckog kanala i 1190nm do Gibraltara, Luka Bar posjeduje značajne komparativne prednosti u odnosu na luke Sjevernog Jadrana, skraćujući transit-time i stvarajući uštede u troškovima pomorskog transporta.\n1. Kvalitetna povezanost sa zaleđem\nIntegrisana sa željezničkom prugom Beograd-Bar i drumskom mrežom saobraćajnica, Luka predstavlja značajnu kariku u lancu intermodalnog transporta.\n2. Pristup tržištima Balkana i centralne Evrope\n3. Fleksibilna zakonska regulativa i jednostavnost poslovnih procedura\nZakonski okvir i poslovne procedure u Luci postavljene su na način da se eliminišu poslovne barijere i kreiraju preduslovi uspješnog poslovanja.\n4. Dugo iskustvo u poslovanju i konstantna prisutnost na tržištu zaleđa\n5. Režim slobodne zone na cjelokupnoj teritoriji\nShodno odluci Vlade Republike Crne Gore od marta 2000.g., Slobodna zona Luka Bar obuhvata cjelokupno lučko područje, a "Luka Bar" AD ima ovlašćenja operatora slobodne zone i za područje akcionarskog društva "Kontejnerski terminal i generalni tereti". Ukupna površina teritorije oba društva na kojoj je moguće obavljati poslovanje u režimu slobodne zone iznosi preko 130 ha.\n6. Konkurentna cjenovna politika\n7. Primjena međunarodnih pomorskih bezbjedonosnih standarda, kao i standarda kvaliteta\nDobijanjem ISPS Certifikata od strane resornog Ministarstva saobraćaja i pomorstva, a po preporuci Svjetske pomorske organizacije (IMO), koji tretira bezbjednost brodova u lukama, kao i same lučke kapacitete, Luka Bar AD je potvrdila svoju osposobljenost za bezbjedan prihvat brodova i pretovar robe.\nLuka Bar AD sprovodi, razvija i unapređuje Sistem menadžmenta kvalitetom, što ima za rezultat poslovnost i odgovornost zaposlenih. Za svoje poslovanje, usaglašeno sa međunarodnim standardom ISO 9001, renomirana švajcarska certifikaciona organizacija SGS dodijelila je Luci Bar certifikat: ISO 9001:2008 za Razvoj i pružanje lučkotransportnih usluga i poslova upravljanja prostorom.


Kamp u Nišu otvoren kao Fabrika umetnika\nBeta 31. maja 2021. 10:30\nKamp u niškom naselju Brzi Brod, pored Nišave, otvoren je kao „Fabrika umetnika“, odnosno mesto okupljanja ljubitelja umetnosti i prirode.\nPredsednica Udruženja „Fabrika umetnika“ Jelena Rudić istakla je da su otvaranjem kampa minulog vikenda umetnici, kako profesionalci tako i amateri, dobili „lep prostor za rad i izlaganje onoga što stvaraju“.\n„Od sada ovde može da dodje svako ko voli umetnost i boravak u prirodi i ko poštuje pravila i umetnosti i prirode“, kazala je Rudić za agenciju Beta.\nPrema njenim rečima, ideja o otvaranju kampa nastala je na festivalu „Pozitivni“, jer su svi učesnici i nakon završetka festivala želeli da nastave da rade nešto zajedno.\n„Gradu jeste nedostajao ovakav prostor. Niš je bio nekada ozbiljan alternativno-kulturni centar, pa je vremenom to malo zamrlo. Mi gledamo sada da radimo po ugledu na mnoge gradove u Evropi i svetu, pa čak i u Srbiji“, izjavila je Rudić.\nProstor poput novootvorenog kampa, dodala je, posebno je nedostajao gradu tokom pandemije i zabrane okupljanja u zatvorenom prostoru.\n„Ovde može da dodje ko god želi i mnogo ljudi istovremeno, jer je prostor ogroman, ima mesta za sve“, izjavila je Rudić.\nKako je kazala, u kampu doskora nije bilo nikakvih uslova, a sada ima vodu i sredjenu infrastrukturu. Uruženje je pokrenulo kampanju za prikupljanje donacija za elektrifikaciju, odnosno postavljanje solarnog sistem.\n„Pozivamo sve institucije i pojedince koji misle da je ovo što radimo vredno, da dodju i da rade sa nama. Pozivamo udruženja da sada, kada imamo ovaj prostor, da osmislimo programe i projekte, kako bi što veći broj pre svega mladih ljudi angažovali ovde“, istakla je Rudić.\nUčiteljica niške osnovne škole „Čegar“ Nataša Ćirić na otvaranju kampa učestvovala je u organizovanju kreativnih radionica i kazala da su joj prvi utisci „fantastični“.\n„Godinu dana nismo imali nikakva dešavanja, a kamp je fantastičan jer je veliki prostor i sve se dešava u prirodi. Nema prevelikog rizika što se tiče epidemije, a deca su željna druženja i ovo je za njih pravi mali raj“, rekla je Ćirić.\nU udruženju „Fabrika umetnika“ naveli su da je otvaranje kampa pomogao Savez izvidjača Niša, JKP „Mediana“, Nacionalna koalcija za decentralizaciju, USAID, Program „EU za tebe“, Fondacija Jelena Manić, grupa 484 i brojni umetnici, entuzijasti, ali i slučajni prolaznici.


Ugljanin: Ana Brnabić nije bošnjački premijer - CdM\nUgljanin: Ana Brnabić nije bošnjački premijer\nObraćanje Sulejmana Ugljanina\nPredsjednik Bošnjačkog nacionalnog vijeća, Sulejman Ugljanin, poručio je da Ana Brnabić nije bošnjački premijer i dodao da su i predsjednik Srbije Aleksandar Vučić i drugi zvaničnici samo “privremeni” predstavnici vlasti Srbije, dok se ne završe pregovori sa Prištinom.\nSulejman Ugljanin je, na pres-konferenciji u Novom Pazaru, odbacio primjedbu premijerke da je pozivom Bedžetu Pacoliju da posjeti Novi Pazar izašao iz okvira nadležnosti nacionalnog vijeća i uzvraća da su “svi privremeni organi Srbije dokazani neprijateljski organi prema Bošnjacima”.\nLično će, kaže, otići kod “kosovskog ministra spoljnih poslova”, Bedžeta Pacolija, da mu zahvali što je pokazao dobru volju da dođe u Novi Pazar.\n“Kosovo je priznalo 147 država. Mi, kad bi bili država, ja bih ga sad priznao, ali nijesmo država”, rekao je Ugljanin na pitanje da li BNV priznaje Kosovo kao državu.\nPovodom odluke vlade da ne dozvoli posjetu Pacolija, Ugljanin je rekao da je taj poziv upućen u skladu sa Članom šest Zakona o pravima i slobodama nacionalnih manjina.\nDodao je i da “Ana Brnabić i njene kolege šire dezinformacije” i da bi zbog toga premijerka trebalo da se izvini, te da je BNV najviše političko i predstavničko tijelo bošnjačkog naroda u Sandžaku, Srbiji i Crnoj Gori.\n“BNV je izabrano na direktnim, neposrednim izborima, na isti način i pod istim uslovima na koji se bira predsjednik Srbije”, rekao je predsjednik BNV.\nKaže da Bošnjaci uvažavaju slobodno izraženu volju srpskog naroda, ali da Ana Brnabić “nije bošnjački premijer”.\n“Niti Vučić, niti Dačić, niti Vulin. Oni su nešto drugo, oni se biraju u ostatku Srbije, izvan granica Kosova. To su privremeni organi Republike Srbije, kao što je BNV privremeni organ Bošnjaka dok se riješi status Sandžaka i status Bošnjaka. Imamo ravnopravan odnos”, kaže Ugljanin.\nZa državne organe Srbije rekao je da su privremeni “dok se ne završe razgovori između Kosova i Srbije”, dok se ne završe razgovori između Bošnjaka i Srba i dok se ne riješi status Sandžaka.\nPozvao je EU, OEBS, UN i Savjet bezbjednosti UN da hitno razmotre “izrečene prijetnje i realne opasnosti po Bošnjake”, te zatražio od EU da u najhitnijem roku organizuje razgovore predstavnika bošnjačkog naroda u Srbiji i predstavnika srpske države da se, kako je naveo, razriješe odnosi.\nNaveo je i da će BNV Ustavnom sudu Srbije podnijeti ustavnu žalbu sa ciljem da se hitno van snage stave dva manjinska zakona – Zakon o pravima i slobodama nacionalnih manjina i Zakon o nacionalnim savjetima nacionalnih manjina za koje kaže da umanjuju stečena prava nacionalnih manjina.\n“Mislim da će naša ustavna žalba da odloži oba zakona i izbore za nacionalne savjete nacionalnih manjina. Mislim da nema izbora”, rekao je Ugljanin i odbacio navode da je sve u vezi sa tribinom na koju je pozvan Pacoli bilo u funkciji kampanje za predstojeće izbore za nacionalne savjete nacionalnih manjina.\nUpitan da li ga je iznenadila reakcija srpskih vlasti, Ugljanin je rekao da su “svi privremeni organi Srbije dokazani neprijateljski organi prema Bošnjacima”.\nTagoviAna Brnabić Bedžet Pacoli Ugljanin